description: Eesti võrkpalli karikavõitjaks krooniti Pärnu võrkpalliklubi, kes alistas finaalis Tallinna Selveri 3:2 (20:25, 25:21, 25:21, 22:25, 15:12)

title: Galerii: Pärnu krooniti vägevas finaalis karikavõitjaks

maintext:
Mängu otsustavaks hetkeks sai kaotajate peatreeneri Rainer Vassiljevi sõnul Avo Keele käik tuua mängu esimeses geimis väljakule diagonaalründaja Edvarts Buivids. «Buivids tuli õigel hetkel väljakule. Mingil hetkel oli ta ülihea protsendiga. Meie vastus sellele oli Rauno Tamme. Kui ta mängu tuli, siis ka Buividse numbrid langesid. Teised seal ümberringi said ka tänu Buividse mängule usku juurde,» arvas Vassiljev.
Pärnule 14 punkti toonud nurgaründaja Taavet Leppik ei taha kuulda juttu, et Hidrek Pulga väljavahetamine otsustavaks sai. «Ei-ei. Sellist asja ei ole. Meil on tõsiselt ühtne meeskond ning kõik väärivad väljakul olemist. Ei ole sellist asja, et keegi oleks kellestki parem. Kõik on trennis tublid olnud ning mängib see, kellel on parem päev,» ütles ta.
Pärnu meeskonna peatreeneri Keele sõnul oli tegemist taaskord võrdsete mänguga. Veel sügisel ei uskunud ta, et Pärnu ja Selver tõepoolest nii võrdsed vastased teineteise jaoks on. Kuid mis tõi Pärnule võidu? «Kui Selveril kätt surusin, siis nad arvasid, et ju kohtunikud tõid. Kui tõsiselt rääkida, siis suutsime püsida lõpuni võitluslainel. Meie kooslusel on olnud raske kaotusseisus mängida. Mitte et me loobuks, aga vastasel läheb tavaliselt siis lihtsamalt. Me pole siis väga agressiivsed. Peame kaklema iga palli pärast, muidu me ei võida,» rääkis Keel.
Leppiku sõnul said otsustavaks lihtsad asjad. «Meie eksisime vähem, nemad tegi lihtsaid eksimusi. Viiendas geimis ei tea kunagi, kuhu poole see mäng kaldub. Minul endal oli enam-vähem mäng. Matši keskel vajusin ära, aga sain hakkama. Tegelikult pole vahet, kuidas mina mängisin, tähtis on võit,» sõnas Leppik.
Selver - Pärnu. / Tairo Lutter
Mängu käik:
Esimese geimi võitis Tallinna Selver 25:20. Geimi algusest peale juhtinud Selver sai geimivõidu blokipunktist. Pärnu peatreener Avo Keel otsustas Pärnu 15:19 kaotusseisus välja vahetada Hindrek Pulga ning tõi mängu Edvarts Buividsi, kuid vajalikku muutust see geimi Pärnu jaoks ei toonud.
Teist geimi mängiti kuni esimese tehnilise vaheajani võrdselt, kuid siis hakkas Selver eksima ning Pärnust enam mööda ei saadud. Lõpuks võitis Pärnu geimi 25:21. Pärnu poolelt paistis silma Taavet Leppik, kes tõi teises geimis meeskonnale 6 punkti.
Kolmandat geimi alustas Pärnu sealt, kust teise lõpetas. Geimi esimeses pooles saadi sisse soliidne 11:5 eduseis, kuid seejärel lasti Selveril järele tulla ning mäng oli 13:13 viigis. Edasi sujus paremini siiski Pärnu mäng ning geim võideti 25:21.
Neljanda geimi esimesele tehnilisele vaheajale mindi Pärnu 8:7 juhtimisel. Kuid peagi jäi Pärnu kaotusseisu. Punkt-punkti mängus kulgenud geimis juhtis pidevalt punkti-kahega Selver, kuid seisul 21:21 suutis Pärnu vastased kinni püüda. Otsustavad hetked mängis kindlamalt Pärnu ning võitis geimi 25:22 ning viigistas mängu 2:2.
Otsustav viies geim kulges taaskord võrdsete lahinguna: 2:2, 4:4, 6:6, 7:7. Pooltevahetus toimus Selveri 8:7 juhtimisel. Otsustavad punktid mängis kindlamalt Pärnu ning võitis geimi 15:12.
Üleplatsimees oli Selveri Lincoln Williams, kes tõi 24 punkti. Võitjate parim oli 19 punkti toonud Edvarts Buivids.
Vaadates veidi karikavõistluste ajalukku, siis viimasel ajal on just need kaks klubi sarjas domineerinud. Viimasest seitsmeteistkümnest finaalist on karikas emmale-kummale läinud neljateistkümnel juhul. Oma sõna on saanud sekka öelda vaid Tartu (aastatel 2005 ja 2008) ja TTÜ (2013). Küll on sellel perioodil omavahel finaalis vastamisi mindud vaid neljal korral. Aastal 2004 lõpetas toona Audentese Ülikooli nime kandnud võistkond Pärnu viieaastase hegemoonia, juba Selver Tallinnana võideti suvepealinna esindust 2009. ja 2010. aasta lõpus. Revanši sai Pärnu 2012. aastal, tõmmates joone peale Selveri neljandale järjestikusele karikavõidule.
Ühtlasi tahab tiitlikaitsja, Pärnu Võrkpalliklubi kindlasti revanšeerida kevadise Eesti meistrivõistluste finaalseeria allajäämise, kus omavahel madistati maksimaalsed seitse kohtumist ja lõpuks kaotati otsustav kohtumine kodupubliku silme all.


description: 12. korda toimunud spordikuulsuste jõuluturniiri võitsid seekord maadlejad Epp Mäe ja Ardo Arusaar. Teiseks tulid sõudjad ja kolmanda koha saavutasid kulturistid. Esmakordselt toimus turniir Narvas.

title: Galerii: spordikuulsuste jõuluturniiri võitsid maadlejad

fasttext_language: et


authors:
Kadi Parts
Foto
Lillian Suwanrumpha Scanpix

description: Leedu väljaanded teatasid, et eile tulistati surnuks 34-aastane Remigijus Morkevicius, kes jõudis karjääri jooksul tegeleda nii MMA kui ka kikkpoksiga.

title: Leedus lasti maha tuntud MMA-võitleja

maintext:
Morkevicius oli naabrite andmetel saabunud koju pärast mitmetunnist treeningut, kui ta seni tuvastamata kurjategija poolt kodus surnuks tulistati. Esialgse versiooni kohaselt oli tapja MMA-võitlejat juba kodus ootamas, kuid naabrite info varieerub selles osas, kui palju laske kuuldi: mitmete allikate kohaselt tulistati 4-5 lasku, samas on väidetud ka, et kuuldi kaheksat lasku.
Politsei esindaja selgitas BNSile antud kommentaaris, et uurimine on algatatud. «Leiti surnukeha rohkem kui ühe kuulihaavaga, hetkel pole võimalik rohkem informatsiooni jagada. Algatatud on uurimine mõrva paragrahvi alusel,» rääkis Kaunase politsei peakorteri esindaja Darius Žukauskas.
34-aastane Morkevicius oli Leedus tuntud erinevate võitluskunstide distsipliinide harrastajana. Samas oli ta korduvalt sattunud pahuksisse ka seadusega ning püsis pidevalt politsei huviorbiidis, teda oli karistatud naise peksmise eest ja ta oli tuntud gängiliige.


description: Eesti kulturismilegendi Ott Kiivikase jaoks oli lõppev aasta karjääri kõige edukam. Kiivikas krooniti tänavu Euroopa meistriks. Lisaks saavutas ta MMil neljanda koha ja võitis Mr. Olympia Amateur jõuproovil esikoha. Parimate meessportlaste valimisel saavutas Kiivikas kokkuvõttes 7. koha.

title: Video: Ott Kiivikas hurjutas valijaid, kes eirasid maailmameistrit


description: Neljapäeval, 29. detsembril kell 16.00 Audentese spordihoones startivas naiste karikafinaalis kohtuvad vanad tuttavad Kohila võrkpalliklubi ja TTÜ. Postimees teeb mängust ka otseülekande.

title: Postimehe otsepilt: naiste võrkpalli karikafinaalis kohtuvad vanad tuttavad

maintext:
Kohila ja TTÜ jagavad karikatiitli omavahel juba kolmandat aastat järjest. Üllatav fakt on seejuures, et neljandat aastat tegutsev Kohila võrkpalliklubi on kodustes sarjades ja Balti liigas võitnud üheksast mängus olnud tiitlist seitse, ent karikavõistlustel on suudetud TTÜ üle mängida vaid korra.
Ja sedagi poolfinaalis, kui 2013. aasta novembri lõpus oldi paremad 3:1. Eelmisel aastal jäädi Tehnikaülikooli naiskonnale 2:3 alla Pärnus toimunud finaalis ja aasta varem olid Tartus peetud matšis kaotusnumbrid 1:3.
«Ma ei ole meelega neist kaotustest mängijatega rääkinud. Võimalik, et see annaks mõne lisateguri juurde, ent samas võiks ka lisapingeid peale panna. Mängijad on küll naljaga pillanud, et võiks üle pika aja jälle karikavõitjaks tulla,» rääkis Kohila naiskonda juhendav Peeter Vahtra.
Kahest finaalikaotusest on tal rohkem kahju esimesest, ent seda mitte ainult tulemuse pärast. «Eriliselt nukraks tegi toona Julija Mõnnakmäe saadud jalavigastus, mille jälgi tunneb sportlane veel aastaid,» selgitas ta.
Käimasoleval hooajal on kahel korral kohtutud Balti liigas ja mõlemad mängud on lõppenud Kohila võiduga. Kohe avavoorus oldi koduväljakul edukamad 3:1 (25:21, 16:25, 25:14, 25:16) ja 17. detsembril Viljandis toimunud matšis 3:0 (25:19, 25:18, 25:18). Ühisliiga turniiritabelis on Kohila teine ja TTÜ neljas, ent võistkondi lahutab teineteisest juba tosin punkti.
«Me ei ole hooaega küll nii bravuurikalt alustanud kui eelmist, aga homse mängu suhtes ei tähenda see midagi. Kohila on favoriit, ent läheme positiivse fooniga peale,» sõnas TTÜ naiskonna peatreener Marko Mett.
«Meie üheks relvaks on kindlasti pikem pink, mille õnnestumisele ma ka loodan. Meid ei ole seitse, vaid 12. Mänguplaan on meil olemas ja proovime Kohila seitsmest tuumikut halvata. Kui see meil õnnestub, siis võiks juba ka häid asju juhtuma hakata,» lisas ta.
Vahtra andis samuti märku, et senise hooaja vastasseisud ei tähenda eesootavas finaalis midagi. «Usun, et tuleb väga võitluslik mäng. Meie oleme pikkuselt ja rünnakuvõimsuselt üle, TTÜ on aga väga südi kaitsevõistkond ja mängib väga hästi pikki pallivahetusi,» kirjeldas Kohila loots.
Meeste finaalis kohtuvad kell 1900 algavas mängus Pärnu Võrkpalliklubi ja Tallinna Selver.


authors:
Kristjan Jaak Kangur
Foto
Mihail Serbin Sputnik Scanpix

description: Korvpalli Euroliigas pidi teist vooru järjest vastase paremust tunnistama Moskva CSKA, kes oli esimesest 13 mängust kaotanud vaid ühe. Kevadel karika pea kohale tõstnud CSKA on küll endiselt 12 võidu ja kolme kaotusega tabelijuht, kuid jälitajad on jõudnud ähvardavalt lähedale.

title: Mis on lahti Moskva CSKAga? Tiitlikaitsja kaotas Euroliigas jälle


authors:
Kristjan Jaak Kangur
Foto
Ramil Sitdikov Sputnik Scanpix

description: Korvpalli Euroliiga õhtu avamängus alistas Madridi Real võõrsil 80:78 Istanbuli Anadolu Efesi ja jätkab tabelis teisel kohal.

title: Madridi Real sai võõrsil türklaste üle magusa võidu


authors:
Siim Kaasik
Foto
Jarek Jõepera

description: Täna algasid Otepääl Tehvandil Eesti lahtised meistrivõistlused laskesuusatamises. Tänaseid kaarte segas tiirus valitsenud kõva tuul, mis tingis selle, et ükski startinud sportlane nulliga lasta ei suutnud. Põneva sprindietapi järel krooniti Eesti meistriteks Johanna Talihärm ja Martin Remmelg.

title: Gaim ja Lehtla jäid tippspordist loobunud Sauele Eesti meistrivõistlustel selgelt alla

maintext:
Talihärm läbis 7,5 km pikkuse distantsi ajaga 22.40 (0+1), tema järel tuli hõbemedalile Eveli Saue (+0,30; 0+1), kes loobus tippspordist neli aastat tagasi, pronksmedalile tuli Olga Poltoranina (+0,39; 0+2). Grete Gaim oli seitsme startinud naise seas viimane, kaotades võitjale 2.22.
Kui Talihärm tundis viimastel MK-etappidel korralikku väsimust, siis kodus olek on talle hästi mõjunud. «Vahepealne väike puhkus on olnud hea, suutsin täna raja piisava kiirusega läbi sõita. Kodus on väga hea võistelda – omad inimesed raja ääres annavad palju energiat juurde ja tänangi kõiki kaasaelajaid, kes täna raja ääres olid,» rääkis värske Eesti meister.
Tiirudes eksis Talihärm vaid korra, lastes lamades nulliga ning püstitiirus üks möödalask. «Otepää tuuline tiir oli täna veel tuulisem ning püstitiirus pidin korralikult võitlema, et märgid maha saada ja viimane märk jäigi püsti ja tuli minna trahviringile,» sõnas Talihärm.
Meestest võttis seitsme-sekundilise eduga Kalev Ermitsa ees meistritiitli Martin Remmelg, kes läbis 10 km sprindiraja ajaga 25.56, tiirudes eksis noormees vaid korra (0+1). Kalev Ermitsale täna hõbemedal (+0,7; 1+2), pronksmedali sai kaela Roland Lessing (+0,24; 0+3).
Remmelg jääb tänase võistlusega rahule. «Eriti rahule jäin laskmisega, sest olud olid küllaltki tuulised ja oli keeruline. Füüsiline seisund on samuti parem kui hooaja alguses ja võin tänasega rahule jääda. Võistlema läksin mõttega teha hea sooritus ja alles viimasel ringil tuli mõte, et esimene koht on täiesti käeulatuses,» sõnas Remmelg ja lisas: «Usun, et ka homme tuleb äärmiselt põnev võistlus ja annan endast kõik, et täna võidetud positsiooni hoida.»
Homme selguvad Eesti meistrid jälitussõidus. Võistlus algab kell 11.00 ja on pealtvaatajatele tasuta.


authors:
Siim Kaasik
Foto

description: Eelmisel nädalal naasis cyclo-crossi võistlusele 685 päeva ala juurest eemal olnud maailma üks paremaid rattureid Marianne Vos. Hollandlanna pälvis ka Hansgrohe Superprestige'i etapil Diegemis esikoha.

title: Naisratturite etalon naasis pikalt võistluspausilt


authors:
Kaarel Täll
Foto

description: Liverpool kohtub Inglismaa jalgpalli kõrgliigas täna kell 19.15 koduväljakul Stoke Cityga ning suure tõenäosusega jookseb keskkaitses väljakule ka Ragnar Klavan. Mängu eel kiitis Eesti koondise kaptenit ka Liverpooli peatreener Jürgen Klopp.

title: Klopp: Klavan on väga hea ja peame seda kasutama

maintext:
Joel Matipi vigastuse tõttu on Klavan viimases kahes kohtumises algkoosseisu kuulunud ja teeninud fännidelt ning ekspertidelt palju kiidusõnu. Ka hooaja alguses oli Liverpoolil vigastustega probleeme, kuid siis usaldasid treenerid Klavani asemel Lucas Leivat, kes nüüd on langenud keskkaitses neljandaks valikuks. Klopp selgitas, et ta ei kahelnud kunagi eestlase võimetes, kuid pidi ootama, et Klavan harjuks Inglismaa mängustiiliga ning jõuaks igas mõttes tippvormi.
«Ma ei kahelnud temas kunagi. Selline on meie töötamise stiil: otsustame alati ühe mängija kasuks, mitte teiste kahjuks. Nägime ära, millal Ragnar ja Lucas heas vormis on. Ka Joe Gomez on praegu heas hoos,» rääkis Klopp. 19-aastane Gomez pole siiski veel tänavu väljakule päsenud.
Klopp jätkas: «Meie jaoks oli selge, et Joeli tagasitulekuga pole mõtet kiirustada, isegi kui väljaspool klubi arvasid kõik, et ilma Matipita ei suuda me midagi. Olen ka varem öelnud, et ajastus on alati oluline. Paar nädalat tagasi polnud Ragnar otseselt raskustes, kuid ta pidi kõigi asjaoludega veel harjuma. Nüüd on tal väga hea moment ning peame seda ära kasutama.»


authors:
Siim Kaasik
Foto
Lindsey Parnaby Afp

description: Jalgpallimaailma uusim trend minna karjääri kõrghetkel Hiina klubidesse kõrgepalgalisele tööle Liverpooli peatreener Jürgen Kloppile ei meeldi.

title: Klopp jalgpallurite rahaahnusest: ma ei mõista neid

maintext:
Jaanuaris ametlikult Shanghai klubiga liituv Brasiilia koondise poolkaitsja Oscar hakkab Hiinas teenima 475 000-eurost nädalapalka. Klopp ei mõista, miks 25-aastane mängumees tippklubist Londoni Chelseast tundmatule maale siirdub.
«Mul pole õrna aimugi, miks inimesed selliseid otsuseid teevad. Praegu ei ole tegemist liigaga, kus sa tegelikult mängida tahaksid. Nad suudavad praegu ainult rahaga mängijaid meelitada. Tavaliselt tehakse selliseid otsuseid karjääri teises pooles,» ütles Klopp.
Tema hinnangul on Euroopa tippklubides piisavalt suured palgad. «Euroopas saab teenida väga head palka, aga mängijad lähevad ikkagi hulluks. Mängijatel, keda on võimalik rahaga veenda, puudub tõenäoliselt vajalik karakter. Liverpoolis tahame mängijaid veenda, et neil on vajalik karakter olemas. Usun, et meie klubi on mängijate arenguks kõige parem koht,» jätkas ta.


authors:
Kaarel Täll
Foto
Danny Lawson Pa Wire Pa Images Scanpix

description: Inglismaa jalgpalli kõrgliiga mängupäeva viimases matšis võitis Manchester City võõral väljakul 3:0 Hull Cityt.

title: Võimsa teise poolaja teinud Manchester City möödus Liverpoolist


description: Keenia pealinna Nairobi südalinnas asuvas väikeses jäähallis käib koos treenimas Keenia ainus hokimeeskond, kelle suureks unistuseks on ühel päeval olümpial mängida.

title: Video: ekvaatorist 144 km kaugusel tegutseb Keenia ainus hokimeeskond

maintext:
Umbes 39 miljoni elanikuga Keenia hokimeeskonna kapten on Ben Azegere. Meeskonnal veel nime ei ole, seega kutsuvad nad end ise lihtsalt Keenia hokimeeskonnaks. «Tahtsin mängida hokit, sest soovisin millegi erilisega tegeleda. Keenias harrastatakse mitmeid erinevaid spordialasid nagu jalgpall ja kergejõustik. Minu soov oli harrastada midagi silmapaistvat ja unikaalset,» põhjendas Azegere, miks ta hokit mängima hakkas.
Meeskonnas on ligikaudu 30 hokimängijat ning kuna tegemist on ainsa meeskonnaga riigis, mängitakse vaid omavahel treeningutel. «Kes iganes trenni kohale tuleb, jaotame nad võrdselt ära ja teeme kaks meeskonda,» kirjeldas Azegere meeskonna kogunemisi.
Mõistagi ei liigu Keenia hokimeeskonna ümber suured rahasummad. Sellest hoolimata loodab tiimi kapten, et ühel päeval jõuab nende rahvuskoondis olümpiale. «Euroopas on suured liigad ning meeskonnad saavad endale mängijaid osta. Keenias me alles alustame hokiga. Järgnevatel aastatel saab jäähoki Keenias suureks spordiks.»
«Meiega liitub pidevalt uusi inimesi ning loodame, et see trend jätkub. Meie suurim unistus on pääseda taliolümpiale. Tean isegi, et see võimalus on väga väikene, kuid me võime maailmale tõestada, et nad eksivad,» jätkas Azegere.


authors:
Siim Kaasik
Foto
Dew Tour

description: Möödunud hooaja freestyle-suusatamise pargisõidu maailma edetabeli liidrina lõpetanud Kelly Sildaru sai hiljuti Dew Touril kätte oma AFP-tuuri võidutrofee.

title: Möödunud hooaja maailma edetabeli liidrina lõpetanud Sildaru sai kätte oma auhinna


authors:
Postimees Sport
Foto
Kristjan Teedema

description: Siiani Stamina spordiklubi esindanud pikamaajooksja ja maratoonar Roman Fosti otsustas vahetada klubi ning võistleb uuel hooajal Sparta spordiklubi ridades.

title: Fosti vahetab spordiklubi ja sihib rekordeid

maintext:
Praegu Keenias Itenis harjutav Fosti nimetab klubivahetuse peamise põhjusena rahalist poolt. «Tagasi Staminasse vaevalt, et lähen, kui just ei toimu ühinemine või Stamina uue jooksutiimi loob,» ütles Fosti ajakirja Jooksja Jooksuportaali uudistele. Sparta klubi jooksugrupi kodulehel ilmunud intervjuus mainib Fosti, et ta on Spartaga ka eelnevalt tihedalt kokku puutunud.
Uuest aastast hakkab Fosti treenima peamiselt Norra parima maratoonari Sondre Moen`iga ja hollandlase Koen Raymaekersiga. Fosti üks nõrgemaid külgi on kiirusvastupidavus. «Kui suudan trennid Sondrega ära «seedida», siis tuleb usutavasti ka oluline areng. Samuti jätkan tööd lihasvastupidavuse arendamisel, millega peaks tekkima ka parem jooksusammu ökonoomsus,» leidis Fosti.
Eeloleval hooajal tahab ta viia 10 km isikliku rekordi 29 minuti ja poolmaratoni isikliku rekordi 1:03 sisse. Poolmaratoni aja parandus tähendaks ka maratoni isiklikku rekordit. Eestis võistleb Fosti Eesti sisemeistrivõistlustel 3000 m distantsil, seejärel ekideni ja poolmaratoni Eesti meistrivõistlustel. Kindlasti tahab ta osa võtta ka Linnajooksusarja etappidest nii palju kui võimalik.


description: Täna jagatakse auhindu pidulikul spordiaasta tähtede galal, ela sellele kaasa Postimehe galerii vahendusel.

title: Galerii: spordiaasta pidulik tähtede gala


authors:
Kadi Parts
Foto
Margus Ansu Pm Scanpix Baltics

description: Hooajal 2010/2011 Tartu Ülikool/Rocki korvpallimeeskonda esindanud Callistus Eziukwu siirdus Iisraeli kõrgliigast Ashdodi Maccabist Kreeka eliitdivisjoni Trikala Ariesisse.

title: Endine TÜ/Rocki keskmängija siirdus Kreeka kõrgliigasse


authors:
Kadi Parts
Foto
Eesti Jalgpalli Liit

description: Jalgpalli aastalõputurniiri viimasel võistluspäeval asusid esmalt võistlustulle 7 naiste Meistriliiga klubi, kes pidasid omavahel üheringilise turniiri. Ühe mängu pikkuseks oli 14 minutit.

title: Naiste Meistriliiga turniiri võitis Tallinna FC Flora


authors:
Kaarel Täll
Foto
Tairo Lutter

description: Korvpalli Euroliigas sai üllatusvõidu Kaasani Unics, kes oli 83:81 üle Ateena Panathinaikosest. Bamberg tegi samal ajal 90:75 tuule alla Galatasarayle.

title: Kaasani Unics üllatas kreeklasi, Bamberg säras kaugvisetel


authors:
Siim Kaasik
Foto
Urmas Luik
Pärnu Postimees

description: Eesti aasta võistkonnaks valitud sõudmise neljapaadi liikmed ootavad kuu aja pärast kõiki endaga mõõtu võtma järjekordsel sisesõudmise tippsündmusel Alfa 2017.

title: Eesti aasta võistkond võistleb pea täiskoosseisus sisesõudmise tippsündmusel

maintext:
Rio olümpial pronksile sõudnud Tõnu Endrekson, Allar Raja ja Kaspar Taimsoo plaani mahub ka startimine Alfal. Andrei Jämsa viibib sel ajal Eestist eemal ning teda võistlemas ei näe. Sõudeergomeetrite võistlus toimub 28. jaanuaril Tallinna spordihallis, registreerumine on juba alanud aadressil alfarace.ee.
Võistluste peakorraldaja Mihkel Klementsovi hinnangul meelitab Eesti neljapaat konkureerima sõudjaid lähiriikidest. «Eelmisel aastal õnnestus soomlasel Joel Naukkarinenil meeste võistlusklass võita, küllap tahab ta oma võitu kaitsta,» arvas Klementsov. «Samavõrra on meie meestel jällegi soov võit koju tagasi tuua.»
Endrekson tähistab sel korral Alfal ümmargust tähtpäeva – tema esimesest meeste võistlusklassi võidust möödub tervelt 15 aastat. Päris esimese stardi Alfal tegi Endrekson aga juba aastal 1995.
Samasuguse legendi staatuse on Alfal teeninud valgevenelane Pavel Šurmei. «Mees on siiani heas hoos ja lubas taas tulla Tallinna võistlema,» teatas Klementsov. «Paari päeva eest sõitis ta Valgevene meistrivõistlustel 2000 meetrit ajaga 5.00.»
Lisaks tippudele stardivad Tallinnas sajad harrastajad. Võisteldakse 1000 meetri distantsil ja nii on kõigil võimalik oma aegu ka Eesti aasta võistkonna liikmetega võrrelda.
Just sisesõudmise harrastajatele saab Eesti Sõudeliit tänavu välja pakkuda erilise auhinna. Järgmisel suvel toimuvad Poolas maailma mängud, mille raames peetakse ka võistlused sõudeergomeetritel. «Ilmselgelt on tippsõudjad sel ajal ametis vee peal võistlemisega, see annab eelise just harrastajatele,» rääkis Klementsov. «Sõudeliit saabki ühe Alfal väga head tulemust näidanud sisesõudja mängudele saata, juhul kui võistlejal õnnestub ka 2000 meetris sinna kvalifitseeruda.»


description: Täna toimus Pärnu spordikooli kergejõustikuhallis üheksandat korda Karel Leetsari mälestusvõistlus, mille säravaima tulemuse eest hoolitses kuulitõukes Eesti juunioride rekordi püstitanud KJS Sakala esindaja Jander Heil.

title: Jander Heil parandas kahel korral juunioride Eesti rekordit


authors:
Kaarel Täll
Foto
Jean-Christophe Bott Ap Scanpix

description: Ameerika Ühendriikide telekanal CBS toob 28. jaanuaril ekraanile dokumentaalfilmi, kus lahatakse rattamaailmas palju poleemikat tekitanud mehaanilise dopingu teemat. Lihtsustatult on tegemist tehnoloogiaga, mille käigus pannakse ratta külge peaaegu nähtamatu minimootor.

title: Kas dokumentaalfilm toob avalikkuse ette mehaanilise dopingu saladuse?

maintext:
CBSi meeskond käis mõne aja eest Ungaris, kus kohtuti Istvan Varjasega, mehega, kes väidetavalt on mehaanilise dopingu üks loojatest. Varjas on öelnud, et on oma teadmisi rattamaailmas ka edasi andnud ning teeninud selle pealt suuri summasid.
The Front Page Cycling kirjutab, et ajakirjanik Bill Whitaker külastas Ungarit selle aasta juunis ning Varjas demonstreeris kaamera ees, kuidas salapärane mehaaniline doping üldse töötab. Lisaks on Whitaker samal teemal intervjueerinud ka Tyler Hamiltoni ja Greg LeMondi. Mõlemad nimetaud mehed on tugevalt kritiseerinud Rahvusvahelise Rattaliidu metoodikat mehaanilise dopingu tuvastamisel.
Mehaanilise dopingu teema kerkis esile 2010. aastal, kuid esialgu ei võetud probleemi kuigi tõsiselt. Tänaseks päevaks peaks kõigile selge olema, et minimootorid reaalselt eksisteerivad ning pettusteks valmis ratturid püüavad neid kasutada. Jaanuaris toimunud cyclo-crossi MMil leiti mootor Femke van den Driessche jalgratta küljest. Aprillis määrati 20-aastasele naisele kuue aasta pikkune võistluskeeld.


authors:
Siim Kaasik
Foto
Tairo Lutter

description: Eesti esireket Anett Konteveit vigastas Tai treeninglaagris jalalihast ning peab aasta esimese suure slämmi turniiri vahele jätma.

title: Kontaveidi vigastus jätab ta Austraalia lahtistelt eemale


authors:
Siim Kaasik
Foto
Elsa Afp

description: Endine maailma esireket ning 2008. aasta Prantsusmaa lahtiste võitja Ana Ivanovic teatas, et lõpetab 29-aasteselt mängijakarjääri.

title: Endine maailma esireket lõpetas 29-aasteselt karjääri


authors:
Kadi Parts
Foto
Dmitri Kotjuh Järva Teataja

description: Sillamäe Kalevi jalgpallimeeskonna esindaja Juri Žukovi sõnul on pärast lõppenud hooaega klubist ametlikult lahkunud vaid üks mängija.

title: Žukov: Sillamäelt on ametlikult lahkunud ainult üks mängija


authors:
Ats Kuldkepp
Foto

description: Jalgrattamaailma suurkuju Bradley Wiggins teatas täna, et lõpetab oma pika ja eduka karjääri. 36-aastane britt jõudis teravasse tippu nii treki- kui maanteesõidus ja võitis kokku viis olümpiakulda.

title: Viimase kümnendi edukaim jalgrattur teatas karjääri lõpetamisest


authors:
Kadi Parts
Foto
Igor Kralj Scanpix

description: Maailma 38. reket Juan Martin del Potro ei tee kaasa Austraalia lahtistel meistrivõistlustel.

title: Nimekas tennisemängija jääb Austraalia lahtistest eemale


authors:
Kadi Parts
Foto
Derik Hamilton Scanpix

description: Jäähokiliigas NHL naasis Philadelphia Flyers pärast kahte järjestikust kaotust võitude teele, alistades kodus karistusvisetega 3:2 teise kaotuse järjest saanud Washington Capitalsi.

title: Philadelphia Flyers pääses NHL-is taas võitude teele


description: Suurbritannia poksikuulsus Tyson Fury võib juba 2017. aasta aprillis või mais poksiringi naasta. Tema treener Peter Fury kinnitas, et 28-aastane poksija on tagasi treeningutel ja töötab tagasituleku nimel.

title: Fury naaseb poksiringi ja valmistub supermatšiks

maintext:
Endisel IBFi, IBO, WBA ja WBO maailmameistril tekkisid tänavu terviseprobleemid, mis pole tal lubanud oma tiitleid kaitsta. Nüüd on britt oma meistrivöödest ilma jäänud, kuid ta püüab need lähiajal tagasi saada. Peter Fury sõnul loodetakse juba järgmisel aastal kohtuda Denotay Wilderiga, kellele kuulub WBC maailmameistritiitel. Enne seda on Furyl plaanis võtta ette paar veidi madalama kategooria poksijat ja seeläbi end taas vormi ajada.
«Ta treenib iga päev ning teda võib tagasi poksiringi oodata järgmise aasta aprillis või mais,» ütles Peter Fury. «Tahan näha, kuidas Tyson läheb vastamisi Wilderiga. Sellest saaks tõeline supermatš.»
Fury käis viimati poksiringis 2015. aasta lõpus, kui ta alistas kohtunike otsusega Vladimir Klitško.


authors:
Kadi Parts
Foto
Tairo Lutter

description: Nõmme Kalju jalgpallimeeskond ja KUPS (Kuopion Palloseura) saavutasid kokkuleppe Ats Purje üleminekuks Soome jalgpalliklubisse. Üleminekutingimusi pooled ei avalikusta, vahendas Kalju koduleht.

title: Ats Purje karjäär jätkub Soomes


description: Neljapäeval selgub tänavuse hooaja Eesti karikavõitja võrkpallis, kui meeste esikohamängus lähevad vastamisi Pärnu Võrkpalliklubi ja Tallinna Selver.

title: Postimehe otsepilt: võrkpalli karikafinaalis kohtuvad Pärnu ja Selver

maintext:
Vaadates veidi karikavõistluste ajalukku, siis viimasel ajal on just need kaks klubi sarjas domineerinud. Viimasest seitsmeteistkümnest finaalist on karikas emmale-kummale läinud neljateistkümnel juhul. Oma sõna on saanud sekka öelda vaid Tartu (aastatel 2005 ja 2008) ja TTÜ (2013). Küll on sellel perioodil omavahel finaalis vastamisi mindud vaid neljal korral. Aastal 2004 lõpetas toona Audentese Ülikooli nime kandnud võistkond Pärnu viieaastase hegemoonia, juba Selver Tallinnana võideti suvepealinna esindust 2009. ja 2010. aasta lõpus. Revanši sai Pärnu 2012. aastal, tõmmates joone peale Selveri neljandale järjestikusele karikavõidule.
Ühtlasi tahab tiitlikaitsja, Pärnu Võrkpalliklubi kindlasti revanšeerida kevadise Eesti meistrivõistluste finaalseeria allajäämise, kus omavahel madistati maksimaalsed seitse kohtumist ja lõpuks kaotati otsustav kohtumine kodupubliku silme all.
Postimees.ee toob kell 19.00 algava kohtumise vaatajateni. Ülekanne algab kell 18.50. Karikafinaal peetakse Audentese spordihallis.


authors:
Kaarel Täll
Foto
Xinhua Xinhua Sipa Usa Scanpix

description: Hiina Rahvavabariigi tohutu finantsiline võimekus šokeerib igapäevaselt jalgpallimaailma.

title: Hiinlaste hullusel pole piire: Ronaldo eest pakuti 300 miljonit

maintext:
Eile sõlmis 32-aastane Carlos Tevez Shanghai Shenhuaga lepingu, mis võis mitme meediaväljaande andmetel teha temast maailma kõige rikkama jalgpalluri. Nädalapalgaks ennustatakse kuni 800 000 eurot, see tähendab, et Tevez teenib enam kui ühe euro sekundis.
Hiinlaste rahamäed selliste tehingutega ei vähene, vaid selgub, et Aasia suurjõud on tippjalgpalluritele maksma veelgi enam. Cristiano Ronaldo agent Jorge Mendes avaldas, et Hiinast on huvi tuntud ka tema kliendi vastu. «Madridi Realile pakuti tema eest 300 miljonit eurot ning Cristiano aastapalgaks oleks saanud 150 miljonit. Raha pole siiski kõikvõimas, Madridi Real on tema unistuste klubi,» rääkis Mendes.


authors:
Siim Kaasik
Foto
Ekraanitõmmis Youtube'I Videost

description: Barcelona jalgpalliklubi avaldas seninägemata video noorest Lionel Messist, kes teeb tegusid Barcelona noorteakadeemia eest.

title: Seninägemata kaadrid: Barcelona avaldas noorest Messist vägeva video


authors:
Kadi Parts
Foto

description: Eesti jalgpallikoondise väravavaht Pavel Londak alustab jaanuaris Nõmme Kaljus uut eluetappi, hakates lisaks esindusmeeskonna värava kaitsmisele tegelema ka noorte väravavahtide treenimisega.

title: Pavel Londak liitub Nõmme Kaljuga nii mängija kui treenerina

maintext:
Londak liitub ühteaegu mängijana, kuid hakkab treenima ka Kalju klubi noori väravavahte. Perspektiivis nähakse teda klubis just treenerina, kes oma rahvusvahelisi kogemusi ja teadmisi noortega jagada saab. Lähiajal alustabLondak treenerikursustega, vahendas Kalju koduleht.
«Nõmme Kaljuga otsustasin liituda eelkõige kahel põhjusel: tahan perega Eestis olla ning Kalju pakkus mulle väga head keskkonda ja huvitavat väljakutset. Saan siin anda oma panuse mängijana, pakkuda Vitali Telešile konkurentsi, ning viia ellu ühe oma ambitsiooni, milleks on noorte väravavahtide treenimine,» avaldas Londak.
Kas see on sinu viimane mängijaleping? «Kindlalt ei julge öelda, kuid suure tõenäosusega jah. Olen mõelnud, et peale mängijakarjääri näeksin ennast just eelkõige noorte väravavahtide treenerina. Kaljus olen mängijarolli kõrval ka esindusmeeskonna väravavahtide juhendaja ning saan tegeleda lisaks ka noortega. Ehk valmistun ette eluks peale mängijakarjääri,» vastas väravavaht.
Kalju treener Sergei Terehhov usub, et Londak annab klubile palju juurde: «Pavelil on kindlasti oma kogemustega klubile ja noortele väga palju anda. Hetkel alustab ta esindusmeeskonna mängijana, kuid pikkamööda hakkab ta üle võtma treenerirolli. Sinna kuulub ka esinduse ja noorte väravavahtide treenimine.»
Londak on välismaal mänginud aastast 2007, esindades pikalt Norra klubi Bodø/Glimti ja ühe hooaja Türgi meeskonda Bucaspor. 2016 hooaja veetis 36-aastane puurivaht Norra tippklubis Rosenborg, kus saavutas riigi meistritiitli ja karikavõidu. Lisaks edule koduses liigas sai Londak kirja ka kaks mängu UEFA Champions League eelringides, aidates oma meeskonna järgmisesse ringi.
Eesti koondisesse on Pavel Londak kuulunud alates 2001. aastast, 15 koondiseaasta jooksul on väravavaht kirja saanud 24 mängu.


authors:
Kristjan Jaak Kangur
Foto
Tairo Lutter Pm Scanpix Baltics

description: Täna asusid Tallinna lennujaamast Lõuna-Ameerika poole teele kaks hullu plaaniga meest – Mart Meeru ja Toomas Triisa tahavad taas läbida mootorratastel Dakari maratonralli ning sedapuhku Malle-moto klassis, kus ratta eest tuleb ise hoolitseda ja mehaanikute abi kasutada ei saa.

title: Mart Meeru pöörasest Dakari rallist: see on üks suur rutiin

maintext:
Kaks nädalat, neist pool üle 3000 meetri üle merepinna, 4000 kilomeetrit kiiruskatseid, koos ülesõitudega ligi 9000 kilomeetrit sadulas... ja seda ilma abilisteta. Mis ajab inimese sellist hullumeelsust ette võtma?
Meeru on Dakari kaks korda läbi sõitnud, kuid seda nii-öelda normaalse inimese kombel, mehaaniku abi kasutades. «Eks need varasemad korrad on ikka kerged olnud – lõpuni on ju tuldud ja isegi on nauditav olnud,» muigas Meeru. «Aga küsimus on hea, ma olen endaltki mitu korda küsinud, miks ma seda teen. Miskipärast kutsub. Eelmisel aastal ma ei läinudki, sest ei suutnud seda miks’i enda jaoks leida. Malle-moto on aga suur väljakutse.»
Malle-moto klassis võistlemine tähendab, et sõitjaid ootab iga päeva õhtul laagripaigas ees vaid tööriistakast, milles leiduvaga tuleb kõik vajalikud probleemid likvideerida. «Rohkem midagi pole, jah. On muidugi palju tööd ka! Loodan, et esimese kolme-nelja päevaga tekib mõnus rutiin, millega saaks lõpuni veereda. Tuled, teed teatud asju, paned kõik samasse kohta tagasi ja lähed jälle minema,» sõnas Meeru.
«Kogu see Dakar on üks rutiin! Teed 14 päeva asju ühtemoodi. Eks esimesel päeval unustad ikka midagi tegemata ja teed midagi ülearu, aga lõpuks see tekib – nii palju kui ma käinud olen, on see meeles,» lisas ta.
Dakari rallile antakse stardipauk 2. jaanuaril Paraguay pealinnas Asuncionis, lisaks Argentinat ja Boliiviat läbiv maratonvõistlus lõpeb kaks nädalat hiljem ehk 14. jaanuaril Buenos Aireses.


authors:
Postimees Sport
Foto
Damien Meyer Afp

description: Prantslane Thomas Coville purjetas üksinda ümber maailma 49 päeva, kolme tunni, seitsme minuti ja 38 sekundiga, mis tähistab ühtlasi uut maailmarekordit.

title: Prantslane püstitas üksinda ümber maailma purjetamise rekordi


description: Hiljuti lennuõnnetusse sattunud Chapecoense jalgpallimeeskond, kes kuulutati Copa Sudamericana võitjaks, sai täna kätte võidukarika.

title: Galerii: lennuõnnetuses meeskonna kaotanud Brasiilia klubi sai kätte võidukarika


authors:
Kaarel Täll
Foto
Dave Thompson Scanpix

description: 35-aastane Zlatan Ibrahimovic ei näita üles ühtegi väsimuse märki ning 2016. aasta oli endise Rootsi koondislase jaoks isiklikus plaanis väga edukas. Kokku on ta aastaga Pariisi Saint-Germaini ja Manchester Unitedi kasuks löönud 50 väravat, mis on Euroopa paremuselt teine näitaja.

title: Statistika: 35-aastane Ibrahimovic tegi Ronaldole tuule alla


authors:
Siim Kaasik
Foto
Moskva Spartak

description: Jäähokiliiga KHL saatis Moskva Spartaki hokiklubile range hoiatuskirja, kuna klubi mängis enne neljapäeval peetud matši Jaroslavi Lokomotiviga Nõukogude Liidu hümni.

title: Video: Nõukogude Liidu hümn tõi KHLi hokiklubile karmi hoiatuse


authors:
Kadi Parts
Foto
David Klein Scanpix

description: Prantsusmaa jalgpallikoondise puurilukk Hugo Lloris jätkab oma senises koduklubis Tottenham Hotspuris kuni 2022. aastani.

title: Prantsusmaa koondise väravavaht pikendas koduklubiga lepingut


description: Tartus peeti täna legendide korvpallilahing, kus vastamisi läksid TÜ/Delta ja Rock Allstari meeskonnad. Ühtlasi oli tegemist Marek Doronini lahkumismänguga, kes esindas täna mõlemat väljakul käinud meeskonda.

title: Galerii: Delta võitis Doronini lahkumismängus Rocki


authors:
Madis Kalvet
Foto
Kelly Sildaru Facebook

description: Ekstreemspordimaailmas hinnatakse alati kõrgelt sportlasi, kes suudavad pakkuda midagi uut ja enneolematut. Hinnas on ka trikid, milleni konkurendid veel ei küündi. Tagantjärele andis hiljuti toimunud mainekas ekstreemspordivõistlus Dew Tour välja eriauhinna sportlasele, kelle panus muudab ala.

title: Video: Sildaru teenis Dew Tourilt tagantjärele veel ühe väärtusliku auhinna

maintext:
Dew Touri eriauhinna «Game Changer Award» võitis sel korral Kelly Sildaru, kes oli parim pargisõidus. Auhind ongi mõeldud sportlasele, kes saab hakkama eriti loomingulise trikiga või suudab viia võistluse uuele tasemele.
Naiste freestyle-suusatamises osutus žürii (Dew Touri kohtunikud ja ajakirjanikud ning väljaande Newschoolers ajakirjanikud) lemmikuks Sildaru trikk switch left and right 900s with nose mute.
Vaata Sildarule auhinna toonud trikki videost.


authors:
Kristjan Jaak Kangur
Foto
Al Bello Afp Scanpix

description: Profipoksi eksmaailmameister Ricky Hatton tunnistas BBC raadiosaates, et on proovinud ennast korduvalt tappa. Inglase sõnul peaksid profipoksijad pärast karjääri lõpetamist rohkem tuge saama, et nad oma deemonitega üksi ei jääks.

title: Profipoksi eksmaailmameister: üritasin korduvalt ennast tappa

maintext:
«Üritasin mitu korda endalt elu võtta. Käisin pubis, tulin tagasi koju, võtsin noa välja ja istusin pimeduses ning nutsin hüsteeriliselt,» meenutas 38-aastane Hatton, kes tegi karjääriga lõpparve 2012. aastal. Kaks aastat varem oli ta poksijalitsentsist ilma jäänud, sest tunnistas varasemat kokaiinitarvitamist. Praegu tegutseb Hatton promootori ja treenerina.
«Olid ajad, mil ma ei olnud päevi midagi joonud, aga koju jõudes tulid ikka mustad mõtted pähe. Polnud mingit vahet, kas jõin või mitte. Kuid lõpuks mõistsin, et joon ennast surnuks, sest olin niivõrd sügavas masenduses. Joomise juurest jõudsin narkootikumideni – lumepall aina veeres,» rääkis Hatton.
Tema meelest peaks kolleegide Tyson Fury ja Frank Bruno juhtumeid arvesse võttes looma poksijatele organisatsiooni, mis neid aitaks. «Jalgpalluril on agent ja klubi, kes teda toetavad, samuti jalgpalliliit ja jalgpallurite ühing. Kui aga oled poksija ja su aeg saab läbi, öeldakse sulle «head teed» ja võetakse ette järgmine meister,» võrdles Hatton.
«Vaadake, poksijad ei tule Cambridge’i ülikoolist. Me tuleme munitsipaalmajadest. Nii et poksija elu on väga-väga raske. Kuna tegu on individuaalalaga, lükatakse sind üksinda ringi, aga loobudes oled täpselt sama üksi,» sõnas eksmaailmameister.
Tyson Fury loovutas oktoobris WBO ja WBA raskekaalutiitlid, et keskenduda «ravile ja taastumisele». 28-aastane britt, kes tunnistas, et tarvitas depressiooniga võitlemiseks kokaiini, ei ole poksiringis käinud alates 2015. aasta novembrit, kui alistas Vladimir Klitkško. Hatton otsis enda sõnutsi Furyga kontakti, kuid pole vastust saanud.
«Mul oli Tysoni sõnu äärmiselt valus kuulata. Tema elu ja karjäär peaksid olema tõusuteel, aga ta on väga keerukas isiksus,» tõdes Hatton. «Samas teeb ta endale intervjuudes sageli karuteeneid. Loodan, et kui teda vaevab depressioon, räägib ta sellest õigete inimestega. Kuid poksijatena ei kipu me seda tegema. Mõtleme: mina olen ju Ricky Hatton või Tyson Fury, ma võin kas või kogu maailmaga rinda pista. Jah, ringis ehk tõesti, kuid depressioonist ei saa keegi üksi jagu. Tean, et kui mul on halb päev, pean sellest kellegagi rääkima. Mul pole häbi seda endale tunnistada ja just tänu sellele olengi praegu elus,» lisas Hatton.


authors:
Kadi Parts
Foto
Eric Vidal Scanpix

description: Manchester Unitedi jalgpallimeeskonna mängija Memphis Depay teeb ilusa žesti, saates oma mängujalanõud ühele haigele lapsele.

title: ManU mängumees teeb väikesele fännile ilusa kingituse


authors:
Kaarel Täll
Foto

description: Eesti jalgpallikoondise ründaja Henri Anier vahetab klubi. 26-aastase ründaja senine tööandja Kalmar teatas, et Anieriga selle aasta lõpuni kestvat lepingut ei pikendata.

title: Henri Anier lahkub Rootsi kuuenda klubi juurest


description: Eile tunnistati lõppeva aasta Eesti parimaks naissportlaseks Ksenija Balta, kes võitis selle auhinna teistkordselt. Rio olümpial kaugushüppes kuuenda koha saavutanud Balta tunnistati parimaks ka 2009. aastal. Gala eel käis Balta koos treenerist elukaaslase Andrei Nazaroviga ka Postimehe stuudios, kus nad rääkisid oma igapäevastest tegemistest spordimaailmas.

title: Video: Balta ja Nazarov rääkisid ühisest kooselust ja treeningutest

maintext:
«Sport on elustiil. Vahest tassid seda koju, sest see mida staadionil teed on üks asi, aga kodus tehtav on asja teine pool. See on ka iseenesest väga tähtis,» rääkis Balta.
«Meil on väljakujunenud elurütm. Raske öelda, kuidas võiks teistmoodi olla,» tunnistas Nazarov.
Vaata videost, mida Balta ja Nazarov veel rääkisid.


authors: Martin Rickett Pa Wire Pa Images Scanpix

description: Manchester Unitedi jalgpalliklubi peatreener Jose Mourinho ütles pärast võidumängu Sunderlandi üle, et 35-aastane Zlatan Ibrahimovic jätkab võistkonnas ka järgmisel aastal.

title: Manchester United ja Zlatan Ibrahimovic pikendavad lepingut

maintext:
Endine Rootsi koondislane sõlmis suvel Unitediga aastase lepingu, kuid nüüd on sisuliselt selge, et mõlemad pooled on huvitatud lepingu pikendamisest. Ibrahimovic on näidanud suurepärast vormi ja löönud Manchesteri klubi kasuks juba 17 väravat.
Mourinho sõnul pole lepingupikendus veel allkirjastatud, kuid tema selle pärast igal juhul ei muretse. «Tema peas on see selge, see on selge ka minu otsuste juures. Lisaks on asi selge ka klubi omanike jaoks. Probleemi ei ole,» kinnitas Mourinho.
Ta lisas, et pole sugugi üllatunud, et 35-aastane ründaja nii heas vormis on. «Mind see ei üllata. Ta on tark ja uhke mees. Ta otsustas tulla Manchester Unitedisse ja Premier League’i, klubisse, kus on kõrged ootused ja liigasse, mis on ründaja jaoks maailma raskeim. Ta oli siia tulles kindel, et saab hakkama. Teadsin, et ta ei lahku Premier League’ist läbikukkumisega. Siia tulles oli ta selleks valmis ja ta on valmis jääma veel üheks hooajaks. Ta mängib siin veel ühe aasta.»
Eelmisel hooajal tõusis Unitedi suurimaks väravakütiks Anhony Martial, kes lõi 17 väravat. Ibrahimovic on sama väravate arvuni jõudnud kõigest 26 mänguga.


authors:
Siim Kaasik
Foto
Eesti Entsüklopeedia

description: Pühapäeva hommikul lahkus siit ilmast 88-aastaselt Selma Multer, kes juhtis Eesti korvpallielu ligi veerand sajandit.

title: Eesti korvpalli raudne leedi suri 88-aastaselt


authors:
Siim Kaasik
Foto

description: Prantsusmaa U18 korvpallikoondis krooniti eile Euroopa meistriks. Finaalis alistati vägeva turniiri teinud Leedu 75:68.

title: Prantsusmaa korvpallikoondise järelkasv näitas taas võimu


authors:
Postimees Sport
Foto
Phil Noble Reuters Scanpix

description: Manchester Unitedi jalgpalliklubi tänasest 3:1 võidumängust jääb fännidele pikaks ajaks meelde 27-aastase armeenlase Henrikh Mkhitaryani iluvärav. 86. minutil sai ta Zlatan Ibrahimovicilt tsenderduse, mis jäi Armeenia superstaarile veidi selja taha, kuid mees suutis osava nn skorpionilöögiga palli siiski väravasse saata.

title: Video: armeenlase skorpionilöök lummas Manchesteri


description: Teist aastat järjest kuulutati Eesti aasta võistkonnaks sõudmise paarisaeruline neljapaat koosseisus Andrei Jämsä, Allar Raja, Tõnu Endrekson ja Kaspar Taimsoo. Gala eel käis Postimehe stuudios aastast rääkimas ka Taimsoo, kes tunnistas, et olümpiamedal on ülim, mida olümpiaala sportlasel on võimalik võita.

title: Video: Taimsoo teeb võhikutele selgeks, mis on sõudmise ja aerutamise erinevus


authors:
Ats Kuldkepp
Foto
Tony Marshall Empics Sport

description: Austria energiajoogitootja Red Bull tahab ära osta enamusosaluse Londoni jalgpalliklubis West Ham United ja sellega oma jalgpalliimpeeriumi veelgi laiendada, kirjutas The Sun.

title: Red Bulli jalgpalliimpeerium võib laieneda Londonisse

maintext:
Praegu kuulub firmale muuhulgas Austria klubi Salzburgi Red Bull, Saksamaa Bundesliga vihatud komeet RB Leipzig, USA profiliiga MLSi meeskond New York Red Bulls ja Brasiilias Sao Paulos asuv Red Bull Brasil.
Inglismaa jalgpallituru poole on Red Bull vaadanud ka varem: näiteks on neid seostatud Leeds Unitedi, Brentfordi, Charlton Athleticu ja Swindon Towniga. West Hami suureks eeliseks on aga hea asukoht ja 2012. aasta Londoni olümpiamängude peastaadioni kasutusõigus.
Euroopa jalgpalliliidu (UEFA) reeglite järgi ei tohi Red Bull enam ühtegi Euroopa klubi täielikult ära osta, sest neil on oht sattuda Euroopa klubisarjades vastamisi just Salzburgi või Leipzigiga. Küll on Red Bullil võimalus saada West Hami aktsiate enamusosanikuks ja seeläbi võib lõpuks muutuda ka suure ajalooga klubi nimi.
Peale jalgpalli on Red Bull tuntud omanimelise vormel-1 meeskonna ja sõsartiimi Toro Rosse järgi, lisaks toetatakse valitsevat auroralli maailmameistrit Sebastien Ogieri ja lugematul hulgal ekstreemsportlasi.


authors:
Kadi Parts
Foto
Maksim Bogodvid Scanpix

description: Korvpalli Euroliiga tänase mänguõhtu esimeses mängus kohtusid omavahel kaks Istanbuli meeskonda ehk Galatasaray ja Anadolu Efes.

title: Istanbuli meeskondade duellis jäi peale Anadolu Efes


authors:
Postimees Sport
Foto
Alexey Shabunya Facebook

description: Detsembri keskpaigas külastas Eestit Valgevene profikulturist Alexey Shabunya, kes on absoluutne Euroopa meister. Lisaks on ta saavutanud Arnold Classicul raskekaalus teise koha ja võitnud veel mitmeid väärt medaleid. Valgevenelane viis Eestis läbi seminari ning tegi ühistreeningu oma hea sõbra Ott Kiivikaga. Vaata videost, milline näeb välja profikulturisti treening ning kuidas erineb see Kiivika omast.

title: Video: Kiivika ühistreening koos profikulturismi tipptegijaga


authors:
Kaarel Täll
Foto
Paul Childs Reuters Scanpix

description: Crystal Palace’i jalgpalliklubi pidas esimese matši uue peatreeneri Sam Allardyce’i juhtimisel ning Watfordist tullakse tagasi 1:1 viigiga.

title: Sam Allardyce lahkus debüüdilt viigipunktiga


authors:
Kaarel Täll
Foto
Maarja Trauss

description: Neljapäeval avati ametlikult Paide kunstmurustaadioni valgustus, mis võimaldab Paide Linnameeskonna ja Järvamaa noormängijatel treenida ka pimedal ajal.

title: Paide kunstmurustaadion sai kauaoodatud valgustuse

maintext:
Paide linnapea Siret Pihelgase sõnul oli seni valgustuse puudumine staadionil väga suur probleem. «Sportlaste jaoks oli väljak pimedal ajal kasutamatu ja nagu teame siis Eesti kliimas on sügistalvisel ajal valget aega väga napilt – nüüd saavad jalgpallitreeningud toimuda aastaringselt. Suur tänu Paide Linnameeskonnale, kelle initsiatiivil on nüüd valgustus olemas ning Eesti Jalgpalli Liidule, kes sellele ka oma toe andis,» ütles Pihelgas.
Seitse aastat tagasi 2009. aasta novembris avatud kunstmurustaadionile valgustuse rajamine loob oluliselt paremad treeningtingimused Paide linnameeskonna noortegruppidele kes varasemalt on sügisel ja talvel pidanud seni läbi ajama vaid saalitreeningutega.
Paide kunstmurustaadioni valgustus ehitati valmis tugevusega 250 luksi (lx) ning valmidusega suurendada seda 500 luksile. Praegune teostus lubab läbi viia ka liigamänge noorte ja madalamate liigade tasandil, mis samuti annab paremad võimalused staadioni aegade kasutuseks. «Meil on klubiga suured eesmärgid, me tahame kindlasti tulevikus olla Premium liigas üks esikolmiku meeskond, teha piisavalt kvaliteetset noortetööd, et meie klubi poisid mängiksid Eesti koondises ja meie klubi Euroopa sarjades,» sõnas Paide Linnameeskonna president Veiko Veskimäe.
«Kui me tahame mängija ja treenida samaväärselt nagu tippklubid Tallinnas seda teevad, siis peavad meil olema ka tingimused samaväärsed. Ideaalsetest kunstmuru tingimustest on nüüd puudu veel sisehall,» lisas Veskimäe.
Paide Linnameeskonna lähiaastate plaanideks on Paide riigigümnaasiumi juurde jalgpalliakadeemia avamine, uue jalgpallistaadioni rajamine, kunstmurustaadioni katte vahetamine ning teisaldatava sisehalli ostmine talvisteks treeninguteks.
«Meie lähiaastate suurimaks väljakutseks ja prioriteetideks on tipptasemel tingimuste loomine noortele mängijatele nii Järvamaalt kui mujalt. Juba 2018. aasta sügisel alustab Paides meie klubi jalgpalliakadeemia ning lähiaastate plaanidesse kuuluvad nii uue jalgpallistaadioni ja sisehalli rajamine Paidesse kui ka infrastruktuuri parandamine klubi treeningkeskustes Järva-Jaanis, Koerus, Tapal ja Türil. Paide Linnameeskond peab olema parim võimalik keskkond noortele arenemiseks ning parimatele mängijatele piisavaks platvormiks suundumiseks välisliigadesse,» rääkis Veskimäe.
83 000 eurot maksnud projekti rahastasid Eesti Jalgpalli Liit, Paide linn ja Jalgpalliklubi Paide Linnameeskond ning töid teostasid E-Service AS, Empower AS ja Verston Ehitus OÜ.


description: Täna toimunud aasta sporditähtede galal valiti aasta parimaks võistkonnaks Rio OMil pronksi võitnud sõudmise neljapaat. Eestile ainukese olümpiamedali toonud paatkonna liige Tõnu Endrekson tunnistas videointervjuus, et sõudjate eduks koduses tiigis on läbi aastate püsiv stabiilsus.

title: Tõnu Endrekson: meie relvaks on stabiilsus


authors:
Siim Kaasik
Foto
Paul Ellis Afp Scanpix

description: Liverpooli keskkaitsja Ragnar Klavani sõnul näitas tema meeskond eilses mängus Stoke City vastu küpsust, kuna suudeti hoolimata kaotusseisu jäämisest mäng võita.

title: Klavan: ma alles harjun Inglismaa kõrgliiga mängustiiliga

maintext:
Liverpool jäi eile juba mängu 12. minutil kaotusseisu. Õige pea vastasid Liverpooli mängijad Adam Lallana ja Roberto Firmino omapoolsete tabamustega, viies Liverpooli poolajaks 2:1 juhtima.
«Oli tore näha, et kogu meeskond suutis mänguga kohaneda. Me ei alustanud mängu kõige paremini, kuid suutsime tasapisi mängu sisse tulla ning Sotke’i mängustiiliga kohaneda. Lõpuks näitasime väga küpset mängu,» ütles Klavan Liverpooli kodulehele antud intervjuus.
Teisel poolajal lõi Stoke City mängija Giannelli Imbula Wanga omavärava, Daniel Sturridge'i tabamus tõi aga tabloole skoori 4:1. Selle tulemusega mäng ka lõppes. «Vastased surusid meid päris kõrgelt, mängisid palju pikki palle ning olid ründefaasis füüsilised,» iseloomustas Klavan vastaseid.
Eesti koondise kapten on viimastes mängudes rohkel mänguaega teeninud, kuid tunneb siiski, et alles kohaneb Premier League’i mängustiiliga. «Ma alles harjun Prmeier League’iga. See on pisut erinev sellest, millega ma harjunud olen, kuid sellega tuleb ära harjuda,» sõnas ta.


authors:
Postimees Sport
Foto
Timo Anis

description: Eesti parim rallisõitja Ott Tänak sõlmis mõne aja eest lepingu M-Spordi meeskonnaga, kus tema tiimikaaslaseks saab neljakordne maailmameister Sebastien Ogier. Jõuludel avaldas M-Sport ka uue Ford Fiesta kujunduse, mis Tänakule suurt rõõmu valmistas. «Mina olen oma jõulukingiga rahul. Häid jõule teile kõigile,» kirjutas Tänak Twitteris. Veidi hiljem lisas ta uuest autost ka video. «Ma ei suuda vaatamist lõpetada,» kirjutas Tänak teise postituse juurde.

title: Video: Ott Tänaku imeline jõulukink


authors:
Ats Kuldkepp
Foto
Toru Hanai Reuters Scanpix

description: Viimaste päevade jooksul on keelatud aineid avastatud kahe raskekaalu kreeka-rooma maadleja dopinguproovidest. Esmalt jäi vahele iraanlane Bashir Babajanzadeh ja siis Venemaa esindaja Hasan Barojev.

title: Heiki Nabi kaks konkurenti jäid dopinguga vahele


authors:
Siim Kaasik
Foto
Tairo Lutter

description: Järgmisel aastal Poolas toimuv võrkpalli Euroopa meistrivõistluste finaalturniir saab avaakordi Varssavis asuval rahvusstaadionil, kus 24. augustil kohtuvad Poola ja Serbia. Samasse alagruppi kuuluv Eesti läheb 24. augustil toimuvas avavooru kohtumises Gdańskis vastamisi Soomega.

title: Eesti kohtub EMi avamängus Gdańskis Soomega

maintext:
Seega ei pea rahvusmeeskonna poolehoidjad alagrupiturniiri raames muretsema erinevate linnade vahel sõitmise pärast ja saavad oma lemmikutele kaasa elada Gdańskis. Samas ei ole veel paigas Serbia ja Poolaga toimuvate kohtumiste kuupäevad.
Õhus on võimalus, et alagrupikohtumiste vahel on ka puhkepäevad, mistõttu ei tasu fännidel veel oma reisiplaane lõplikult lukku lüüa. Kohtumiste kuupäevad peaksid selguma uue aasta alguses. Pärast EMiga seotud kuupäevade kinnitatud informatsiooni selgumist koostab Eesti Võrkpalli Liit toetajatele ka spetsiaalse fännireisi paketi.
Euroopa meistrivõistluste finaalturniiri B-alagrupis mängivad Itaalia, Saksamaa, Slovakkia ja Tšehhi. C-alagrupi kvarteti moodustavad Bulgaaria, Hispaania, Sloveenia ja Venemaa ning D-grupi oma Belgia, Holland, Prantsusmaa ja Türgi.
Iga alagrupi võitja pääseb otse veerandfinaali, teise ja kolmanda koha omanikud lähevad vastamisi play-off-ringis, mille võitja liigub samuti kaheksa parema sekka.


authors:
Siim Kaasik
Foto
Toomas Huik Pm Emf

description: Homme peetakse Tartus maha kohalike legendide korvpallilahing, kus jooksevad väljakule endised TÜ/Delta ja Tartu Rocki tähtmängijad.

title: Tartus peetakse homme legendide korvpallimäng


authors:
Kadi Parts
Foto
Maddie Meyer Scanpix

description: USA korvpalliliigas NBA peeti ööl vastu tänast 14 mängu.

title: Võimsas hoos jätkav Westbrook vedas OKC võidule


authors:
Kadi Parts
Foto
Vincent West Scanpix

description: Prantsusmaa väljaanne L'Equipe avalikustas 12 enimteeniva Euroopa jalgpalliklubi peatreeneri palgasummad.

title: Euroopa edetabel: Barcelona peatreener saab suurimat palka, Klavani meeskonna juhendaja on seitsmendal kohal


authors:
Kaarel Täll
Foto
Silvia Izquierdo Ap Scanpix

description: Vormel-1 sarja legendaarne tehnikaülemus Ross Brawn tegi oma karjääri jooksul palju koostööd Michael Schumacheriga ning koos võideti hulgaliselt tiitleid. Samad mehed liitusid 2010. aastal taas vormel-1 sarjaga ühinenud Mercedese meeskonnaga ning paljude arvates peitubki tiimi tänane edu Brawni ja Schumacheri nimede taga.

title: Brawn: Mercedese edu taga on Schumacheri töö


description: Täna, 27. detsembril kell 20 algab Nordea Kontserdimajas pidulik auhinnagala «Spordiaasta tähed 2016», kus kuulutatakse välja aasta sportlased. Kristjanite jagamist juhivad Tõnis Niinemets ja Marko Kaljuveer.

title: Postimehe otsepilt: parimate auhinnad läksid Mägile, Baltale ja neljapaadile


authors:
Kadi Parts
Foto
Peter Steffen Scanpix

description: Hetkel Wolfsburgi jalgpallimeeskonna ridadesse kuuluv noor Saksamaa koondislane Julian Draxler on Goal.comi allikate kohaselt siirdumas järgmisel suvel PSG-sse.

title: PSG jõudis Wolfsburgiga Draxleri osas kokkuleppele


description: Teisipäeval Nordea kontserdimajas peetud Eesti 2016. aasta sporditähtede galal esinesid teiste seas riistvõimlejad Oskar ja Robert Kirmes, kelle isa on eestlasest võimlemistreener Mati Kirmes.

title: Video: Eesti päritolu, aga Soomet esindavad riistvõimlejad näitasid sporditähtede galal klassi


description: Spordiaasta tähtede galal 2016. aasta parima meessportlase tiitli saanud Rasmus Mägi pidas endale omase pikema võidukõne, kus vaagis mitmeid erinevaid spordi tahke puudutavaid teemasid.

title: Video: Rasmus Mägi sügav ja mõtlemapanev võidukõne

maintext:
«Ma olen aru saanud mõttest, et kõik, mida me ei saavuta, selleks me ei olegi võimelised. Üsna karm tõde, aga sportlasena on see minu jaoks üks väljakutsuvamaid ja proovilepanevamaid printsiipe, mida üritada enda hüvanguks rakendada,» rääkis Mägi.
«Tunneksin ennast halvasti, kui ma ei ütleks, et need võimalused ja valikud, mida Eestimaa meile tervikuna pakub, on enda arendamiseks vägagi tõhusad. Tasub neid vaid märgata. Samuti arvan, et Eestis on väga mitmetel spordialadel, kaasa arvatud kergejõustikus, vägagi kvaliteetne kohtunike tase, mis väärib samuti tunnustust.»
Vaata videot ja saa teada, mida Mägi spordi juures kõige enam hindab ja mida soovib ta kõigile Eesti spordisõpradele.


authors:
Kadi Parts
Foto
Khaled Desouki Scanpix

description: Eesti profiratturi Tanel Kangerti koduklubi Astana sõlmis kaheaastase lepingu andeka norralase Truls Korsaethiga.

title: Astana sõlmis lepingu andeka norralasega

maintext:
Siiamaani esindas 23-aastane Korsaeth kodumaa kontinentaalklubi Team Joker – Byggtorget, kirjutas rattauudised.ee.
«Saada World Touri meeskonnas profiratturiks on olnud pikka aega mu suurim unistus,» lausus Korsaeth. «Järgmisel aastal saab see tänu Astanale teoks, kes usub minusse ja tegi mulle pakkumise. See on suur samm edasi ja olen võimaluse eest tänulik. Tahan tänada Team Joker – Byggtorgetit, kes on mind ratturina arendanud.»
Korsaeth on end tõestanud tugeva temposõitjana. 2013. aastal võitis ta Circuit des Ardennesi velotuuril meeskonnasõidu. 2014. aastal oli Korsaeth parim Duo Normandil. Eelmisel aastal saavutas Korsaeth kolmanda koha Ronde van Vlaanderen Beloftenil ning võitis pronksi Norra meistrivõistlustel eraldistardis ja Chrono des Nations U-23. Lõppenud hooajal võitis Korsaeth etapi Gironde tuuril.
«Kuigi meeskonna esitlus toimus paar nädalat tagasi, otsustasime koosseisu veel ühe mehega täiendada,» selgitas Astana mänedžer Aleksandr Vinokurov. «Maailmameistrivõistlustel Dohas avaldas Korsaeth muljet Alexander Kristoffi heaks tööd tehes. Enne lepingu sõlmimist saime tema potentsiaalis veenduda treeninglaagris Calpes. Loodame, et Korsaeth on meile suureks abiks ühepäevasõitudel.»


authors:
Kadi Parts
Foto
Fabrice Coffrini Scanpix

description: Soome paneb aastavahetusel toimuval Tour de Skil välja kaheksa nais- ja kuus meessuusatajat.

title: Kaks Soome meessuusatajat kavatsevad Tour de Ski lõpuni sõita


authors:
Kadi Parts
Foto
Wong Maye-E Scanpix

description: Naiste maailma edetabeli kaheksas tennisist Madison Keys teatas reedel, et peab jaanuaris Austraalias toimuva aasta esimese suure slämmi turniiri vahele jätma.

title: Maailma kaheksas reket jääb Austraalia lahtistelt kõrvale


authors:
Siim Kaasik
Foto
Glyn Kirk Afp

description: Inglismaa jalgpalli kõrgliigas on tänavu eriti heas hoos Londoni Chelsea, kes juhib Premier League’i kuuepunktilise eduga Liverpooli ees. Liverpooli peatreeneri Jürgen Kloppi sõnul on üks Chelsea edu põhjuseid õnn.

title: Liverpooli peatreeneri sõnul on liiga liidril Chelseal ropult õnne olnud

maintext:
Õnne all peab Klopp silmas seda, et Chelsea tähtmängijad pole seni tõsiseid vigastusi üles korjanud. Samas kui Liverpooli tõenäoliselt parim mängija Philippe Coutinho vaevleb hüppeliigese trauma käes. Lisaks on vigastustega pidevalt probleeme ka meeskonna esiründajal Daniel Sturridge’il.
«Kuni praeguse hetkeni on nemad olnud liiga kõige õnnelikum meeskond. Me kaotasime Coutinho, Sturridge’i ja Danny Ingsi kõige keerulisemal perioodil. Kui Chelsea kaotaks Eden Hazardi ja Diego Costa, tekiks ka neil probleeme,» ütles Klopp Sky Sportsile antud intervjuus.
Klopp kiitis ka Liverpooli klubi, kellel tema hinnangul on jalgpallist õige arusaam. «Meil on head omanikud, sest nad ei taha mängijaid maha müüa. Keegi ei tohiks siit raha pärast lahkuda. Meie jalgpallurite palgad ei ole kõige kõrgemad, kuid piisavad, et siia jääda. Praegu on Liverpool olnud fantastiline, peame selle momendi ära kasutama. Meie olevik on hea ning tulevik paistab helge.»


authors:
Postimees Sport
Foto

description: RIZIN Fighting Federationi poolt korraldatava MMA-turniiri veerandfinaalis läheb Baruto täna vastamisi 46-aastase jaapanlase Tsuyoshi Kosakaga. Matš toimub Eesti aja järgi orineteeruvalt 12-13 ajal.

title: Video: vaata, millises vormis on Baruto enne tähtsat matši


authors:
Siim Kaasik
Foto
Sander Ilvest Pm Scanpix Baltics

description: Eesti viimase kümnendi edukaim motokrossisõitja Tanel Leok alustab peagi oma karjääri 14. MM-hooaega kõige tugevamas võistlusklassis. Uuel aastal tehasetoega Husqvarna tsiklil sõitev Leok kõva häälega lubadusi andma ei hakka, kuid unistada oskab ta siiski suurelt.

title: Leok räägib vaikselt, aga unistab suurelt


authors:
Siim Kaasik
Foto

description: Liverpooli jalgpalliklubi avaldas sotsiaalmeedias video, kus klubi mängijad ja töötajad soovivad oma toetajatele häid jõule. Rõõmsameelses videos esineb ka Eesti koondise kapten ning Liverpooli keskkaitsja Ragnar Klavan, kes edastab tervitused eesti keeles.

title: Video: Klavan edastab Liverpooli jõulutervituse eesti keeles


description: Täna toimunud Eesti spordiaasta tähtede galal valiti aasta meessportlaseks tõkkesprinter Rasmus Mägi, kes videointervjuus tunnistas, et tema jaoks oleks oma kategoorias olnud valiku tegemine väga raske.

title: Rasmus Mägi videointervjuus: auhinna muudab eriliseks eriti tugev konkurents


description: Eesti aasta naissportlase valimisel Ksenija Balta ja Kelly Sildaru järel kolmanda koha saanud vehkleja Irina Embrich rääkis Postimehe erisaates oma karjääri jooksul võidetud medalitest ning Rio olümpiast.

title: Embrich: tulemusest hoolimata on mul olümpiast head mälestued

maintext:
«Minu jaoks oli võistlus suurepärane, ootasin seda väga ammu ning hoolimata kohast on mul väga head mälestused. Võistlus oli emotsionaalne ning huvitav. Minu jaoks oli olümpial osalemine väga tähtis. Sportlasena oli minu probleemiks see, et olin erinevatel tiitlivõistlustel medaleid võitnud, aga olümpial polnud osalenud,» rääkis Rios olümpiadebüüdi teinud vehkleja.
Karjääri jooksul suuri võite kogenud Embrich sõnas ka, et medalivõidud on teda rasketest hetkedest üle aidanud. «Hoian oma medaleid sahtlis. Medalid on ainult üks asi – nendega on seotud väga palju mälestusi. Tänu nendele mälestustele olen teinud väga tähtsaid otsuseid. Pärast karjääri lõppu võtan need medalid välja ja vaatan karjäärile tagasi.»
Pingelistel hetkedel ei pääse Embrich vehklemisest ka oma unenägudes. «Mõnikord vehklen ka unes. Eriti siis, kui on väga pingelised nädalad. Paar nädalat enne olümpiat oli selline periood. Vanasti, kui kaotasin medali, siis järgnevad paar nädalat olid väga rasked, sest tegin palju tööd, kuid tasu ei saanud. Tuleb mõelda, mis oli valesti, ning edasi liikuda.»


authors:
Kaarel Täll
Foto
Alexander Shcherbak Tass Scanpix

description: Korvpalli Euroliigas pidasid tõelise põnevuslahingu maha Barcelona ja Darüssafaka. Viimastel minutitel demonstreeris tugevamat närvikava Barcelona ja sai kirja väärtusliku 81:77 võidu.

title: Barcelona murdis põnevuslahingus Darüssafaka vastupanu

maintext:
Avapoolajal näitas paremat minekut Darüssafaka ning pikemale puhkusele mindi 40:35 eduseisus. Seejärel pani Barcelona 5248-pealise kodupubliku ees sisse järgmise käigu ning lõpuks kallutatigi matš enda kasuks. Veel 15 sekundit enne lõpusireeni oli tablool Barcelona eduseis 76:75, kuid seejärel tabas soomlane Petteri Koponen kaks vabaviset ja kasvatas eduseisu kolmele punktile. Otsustavatel sekunditel tegid skoori veel Tyrese Rice ja Aleksandar Vezenko.
Võitjate resultatiivseim oli 16 punkti visanud Ante Tomic, Koponen panustas Barcelona võitu üheksa punktiga. Darüssafaka poolelt tegi säravaima esituse 21 punkti ja kuus lauapalli kogunud James Anderson.
Euroliigas on selja taga pool põhiturniiri ning Darüssafaka on kaheksa võidu ja seitsme kaotusega seitsmes, Barcelonal on kirjas seitse võitu ja kaheksa kaotust ning see annab neile kümnenda koha.
Tabel:
1. CSKA 12 võitu/3 kaotust
2. Madridi Real 10/5
3. Olympiacos 10/5
4. Baskonia 10/5
5. Panathinaikos 9/6
6. Fenerbahce 9/6
7. Darüssafaka 8/7
8. Crvena Zvezda 7/8
9. Anadolu Efes 7/8
10. Barcelona 7/8
11. Bamberg 6/9
12. Žalgiris 6/9
13. Unics 6/9
14. Tel Avivi Maccabi 5/10
15. Milano Olimpia 4/11
16. Galatasaray 4/11


authors:
Kadi Parts
Foto
Lapresse Scanpix

description: Hollandi aasta sportlaseks valiti vormel-1 sõitja Max Verstappen.

title: Verstappen valiti Hollandis aasta sportlaseks


authors:
Siim Kaasik
Foto
Lapresse
Fabio Ferrari Lapresse

description: Maailma parimaks jalgpallikohtunikuks valiti 41-aastane britt Mark Clattenburg.

title: Maailma parimaks jalgpallikohtunikuks valiti Clattenburg


authors:
Postimees Sport
Foto
Ander Gillenea Afp

description: 21-aastane Bilbao Athleticu jalgpallimeeskonna kaitsja Yeray Alvarez on klubi kodulehekülje teatel pidamas võitlust munandivähiga.

title: 21-aastane jalgpallur võitleb munandivähiga

maintext:
Noor mängumees tõusis tänavusel hooajal Baskimaa meeskonna regulaarseks algkoosseisu liikmeks ning kõikide sarjade peale on ta platsil käinud 17 kohtumises, kirjutas Soccernet.ee.
Bilbao presidendi Josu Urrutia sõnul läheb Alvarez järgmisel nädalal operatsioonile. «Mängija on hea, tugev ja rahulik. Ta on näitamas küpsust mitte ainult väljakul, kuid ka väljaspool seda. Ta on optimist. Samuti oleme meie.»
Meeskonna arst Jotxean Lekue kinnitas, et operatsioonil eemaldatakse mängija munand ning rõhutas, et tegu on lihtsa protseduuriga ja ta on optimistlik selle õnnestumises.


description: Postimehe otsestuudios arutlesid Eesti Meedia peaprodutsent Marko Kaljuveer ja Postimehe sporditoimetuse juhataja Peep Pahv aasta sportlaste valimiste üle.

title: PÄEVAINTERVJUU Kes valitakse aasta sportlasteks?

maintext:
Esmalt arutati selle üle, kas ja kuidas peaks aasta sportlase valimine üldse toimuma. Pahv tegi omalt poolt ettepaneku, et aasta parima valimisel peaks rahvahääletuse ära jätma. «Rahvas ei vali parimat, vaid populaarseimat sportlast,» selgitas Postimehe sporditoimetuse juht oma arvamust.
Pikemalt olid arutelu all loomulikult aasta parimate kategooriad ning võimalikud võitjad. Pahvi arvamuse järgi peaks aasta treeneriks valitama Eesti sõudmise neljapaadi treener Matti Killing, kelle käe all toodi Rio olümpialt pronksmedalid. Samas oli pahv Pettunud, et parimate treenerite nominentide hulka ei mahtunud Ksenija Balta juhendaja Andrei Nazarov.
Aasta parima naissportlase kategoorias valitakse tänavune võitja Irina Embrichi, Kelly Sildaru, Ksenija Balta ja Anett Kontaveidi hulgast. Oma valikut põhjendades selgitas Pahv, et tema poolt teenis esikoha Embrich, kes olümpial üksi epeenaiskonda vedas. Kaljuveer analüüsis omalt poolt, et tema arvates on naiste arvestuses tänavu konkurentsist väljas Kontaveit, kelle paremad päevad on alles ees, oma poolehoiu andis Eesti Meedia peaprodutsent Baltale.
Aasta meessportlase tiitlile kandideerivad sel aastal Gerd Kanter, Rasmus Mägi, Ragnar Klavan ja Martin Kupper. Postimehe sporditoimetuse juhi eelistus kuulus selgelt Kanterile, sest vanameister suutis nii EMil kui OMil olla kõrges konkurentsis. Kaljuveer kiitis samuti mõlemaid Eesti kettaheitjaid ning erinevalt Pahvist kiitis ka Liverpooliga lepingu teeninud Klavanit.
Aasta parimad sportlased kuulutatakse välja 27. detsembril suures Postimehe ja Kanal 2 otsesaates.


authors:
Ats Kuldkepp
Foto
Jerry Lai Usa Today Sports

description: Euroopa üheks andekamaks nooreks korvpalluriks peetav horvaat Ante Žižic saab ennast õige pea tutvustada ka laiemale korvpalliüldsusele, sest 19-aastane tsenter on siirdumas Zagrebi Cibonast Euroliiga klubi Istanbuli Darüssafaka ridadesse.

title: Euroopa üks suuremaid korvpallitalente on siirdumas David Blatti käe alla


authors:
Kaarel Täll
Foto

description: Eesti jalgpallikoondise keskkaitsja Ragnar Klavan on vähemalt ühe täismängu kirja saanud palluritest oma koduklubi Liverpooli täpseima söödujalaga mängija, vahendab Soccernet.ee.

title: Klavan on Liverpooli täpseima jalaga mees

maintext: Klavan on seni Inglismaa kõrgliigas jaganud sööte meeletu täpsusega. Seni on kohale läinud koguni 90,8 protsenti tema söötudest. Eestlase järel on keskpoolkaitsjad Georginio Wijnaldum ja Jordan Henderson, kelle söödutäpsus on vastavalt 88,4 ja 88,2 protsenti. Klavani keskkaitsepartneritest on Joel Matip 87,5-protsendilise täpsusega klubi neljas ja Dejan Lovren 85,9 protsendiga klubi kuues.


description: Red Bulli vormelimeeskonna boss Christian Horner on tiimisisese õhkkonnaga väga rahul ning nimetab meeskonna sõitjaid Daniel Ricciardot ja Max Verstappenit vendadeks.

title: Red Bulli boss avaldas oma sõitjatele kiitust

maintext:
«Kõige tähtsam asi on austus. Me ei palu sõitjatelt, et nad koos einestamas käiksid, kuid vastastikune austus peab olemas olema. Meie sõitjad austavad teineteist ning nende suhe on väga hea,» ütles Horner Autospordile.
«Daniel on paljuski Maxile vanema venna eest. Nende tagasiside auto kohta on sarnane, nende nõudmised autole on sarnased. Kvalifikatsioonijärgsed kommentaarid on neil tihti samasugused, mis teeb inseneride elu lihtsaks,» jätkas Horner.
Red Bulli pealikult uuriti ka, kumb sõitja on tugevam. «Seda on raske öelda. Mõnel nädalavahetusel on üks parem, teisel jälle teine. Nad tasakaalustavad teineteist.»


authors:
Kaarel Täll
Foto
Philippe Desmazes Afp Scanpix

description: Ligi kaks aastat tagasi saadud põlvevigastusest paranenud Austria mäesuusataja Anna Veith naaseb võistlusradadele, vahendab ERR Sport.

title: Austria suusatäht naaseb pikalt vigastuspausilt uue nimega


description: Aasta treeneriks valitud Matti Killing, kelle käe all tuli sõudmise neljapaat OMil pronksile, tunnistas auhinda vastu võttes, et kuigi treeneri amet on auväärne ja kõige alus, siis Eestis ollakse selle tasustamisega veidike hätta jäänud.

title: Aasta treener Killing: tuleks panustada treenerite palkadesse


authors:
Kaarel Täll
Foto
David Zalubowski Ap Scanpix

description: Ajaleht New York Post nimetas Läti korvpalluri Kristaps Porzingise New Yorgi aasta sportlaseks.

title: New York Post valis aasta sportlaseks lätlase

maintext:
Väljaande ajakirjanik Mike Vaccaro tõi aastat vaagides välja, et esmakordselt ei suudetud viie aasta sees tuua linna ühtki suurliiga tiitlit, aga lätlane on andnud fännidele kõvasti usku, vahendab ERR Sport.
New York Posti hinnangul on New Yorgi aasta sportlase tiitlile kaks tõsist kandidaati - Porzingise kõrval ka ameerika jalgpallur Odell Beckham Jr. -, kuid lõplik valik langes meie lõunanaabri kasuks.
«Kristaps Porzingis tegi midagi palju muljetavaldavamat: ta on külvanud uut lootust Knicksi fännide seas - nende optimismil pole aastaid alust olnud. KP6 edestab OBJ-d napilt,» võttis väljaanne kokku.


authors:
Kadi Parts
Foto
Team Katusha

description: Eesti profirattur Rein Taaramäe kirjutas oma Facebooki lehel lõppevast aastast, uuest hooajast ning lisaks jalgrattamaailmas laineid löövast mehaanilisest dopingust.

title: Taaramäe tahab dopingupättidele karistust: oleme valmis hullemaks ja loodame parimat

maintext:
«Head vana-aasta lõppu mu sõbrad ja fännid. Spordiaasta oli põnev, huvitav. Rahvusvahelise võiduta hooaeg pole minu jaoks kunagi mingi hea hooaeg olnud ja seekord tuli neid 3 nagu eelmine aastagi!» kirjutas Taaramäe oma blogis sellest, kuidas on aastatega profiratturi eluga ära harjunud.
«Esimene laagrite karusell saigi eile läbi. Mäletatavasti olin kuu alguses 10 päeva tiimiga Hispaanias, kuhu otsa tegin korraliku 20päeva laagrit Prantsuse Rivieras. Kui Hispaanias saime 10päevast lausa üheksal vihma, siis Lõuna-Prantsusmaal pole juba kuu aega tilkagi vihma tulnd ja temperatuur on püsinud 15-20. Seega treeningud said tehtud, tervis on ok ja enesetunne kah hea. Niisiis suur ettevalmistus on tehtud ja jaanuar on ainult viimane väike lihv ees olevaks 2017. võistlushooajaks,» selgitas Katusha meeskonnas sõitev eestlane.
Oma postituse viimases osas kirjutas Taaramäe ka mehaanilisest dopingust, mille kohta oodatakse rattamaailmas suurt paljastust jaanuari lõpus. «Suure huviga ootan 28.01 eetrisse tulevat USA telesaadet 60 minutit. Saates lubati paljastada nii mõndagi mehaanilise dopingu kohta. Loodan, et nimetatakse konkreetsed tõendid, nimed ja võidusõidud, et kes-kus-mis suli on teinud. Ehk jõuvavad asjad ka nii kaugele, et pätid saavad karistada. Fakt on see, et siiani on teemat väänatud nii ja naa, kuid tippseltskonnas pole never ühtki vastavat juhtumit ega avastust tehtud. Nii et oleme valmis hullemaks ja loodame parimat,» võttis Taaramäe põletava teema kokku.


authors:
Kristjan Jaak Kangur
Foto

description: Korvpalli Euroliigas räägib ülitasavägises edasipääsuheitluses endiselt kaasa Leedu esiklubi Kaunase Žalgiris, sest võõrsil alistati 78:70 Milano Emporio Armani.

title: Kuuenda võidu saanud Žalgiris jätkab Euroliigas heitlust edasipääsu nimel


authors:
Kadi Parts
Foto
Streeter Lecka Scanpix

description: Eile suri 39-aastaselt oma pojaga mänginud endine NFLi staar Keion Carpente, kes läi pea ära ning langes koomasse.

title: Endine NFLi mängija suri vaid 39-aastaselt traagilise õnnetuse läbi


authors:
Madis Kalvet
Foto
Michael Reaves Afp Scanpix

description: USA korvpalli üliõpilasliigas NCAA tegi ääremängija Maik-Kalev Kotsar sealse karjääri esimese kaksikduubli, kui tema kodumeeskond South Carolina alistas võõrsil 90:62 NCAA teises divisjonis mängiva Lander Bearcatsi nimelise võistkonna.

title: Video: Maik-Kalev Kotsar kogus South Carolina võidumängus kaksikduubli


authors:
Siim Kaasik
Foto
Margus Ansu

description: Korvpalli Eesti meistriliigas alistas BC Kalev/Cramo võõrsil BC Valga-Valka 83:76.

title: Kalev/Cramo alistas seitsme punktiga Valga


authors:
Kaarel Täll
Foto
Margus Ansu

description: Eesti Korvpallisõprade Selts (EKSS) valis 2016. aasta «Kossutegijaks» tegevmängija karjääri lõpetanud Marek Doronini. EKSSi liikmed valivad kord aastas kossutegijaks persooni või organisatsiooni, kes on aasta jooksul oma tegudega Eesti korvpalli tegemistes silma paistnud.

title: Korvpallisõbrad valisid aasta tegijaks Marek Doronini

maintext:
«Marek Doronin on just jõudnud lõpusirgele tegevmängijana, tema pikk karjäär väärib kindlasti eraldi äramärkimist. Marek on aastate jooksul pakkunud fännidele lugematul hulgal emotsionaalselt meeldejäävaid hetki. Eriti väärib tähelepanu fakt, et ta mängis terve oma karjääri ühes klubis, selline lojaalsus on äärmiselt unikaalne. Soovime Marekile kõikide korvpallisõprade nimel edu ning loodame, et ta jääb armastatud spordiala juurde,» lausus EKSSi juhatuse liige Lauri Tarlap.
MTÜ Eesti Korvpallisõprade Selts asutati 2002. aastal ja ühendab korvpallist lugupidavaid inimesi. EKSS on võtnud oma peamiseks ülesandeks Eesti rahvuskoondise toetamise nii kodu- kui ka välismängudel. EKSS toetas rohkearvuliselt ka meeste rahvuskoondise mänge tänavu EM-valikturniiril.


authors:
Kadi Parts
Foto
Hamad I Mohammed Scanpix

description: Vormel-1 legendi Michael Schumacheri poeg Mick asub uuel hooajal sõitma F3 sarjas.

title: Schumacheri poeg sai hea uudise

maintext:
Mullu F4 sarjas Prema Powerteami eest sõitnud 17-aastane Schumacher astub järgmisel hooajal sammu lähemale vormel-1 sarjale ning asub kihutama F3 sarjas.
«F3 on minu jaoks ideaalseks sammuks ja ootan väga juba järgmist aastat,» rääkis noor Schumacher, kes jääb endiselt Prema Powerteami esindama. «Olen ka Prema tiimi jäämise üle õnnelik, sest see on väga professionaalne meeskond ja saan taas väga palju õppida,» lisas Schumacher.


authors:
Siim Kaasik
Foto
Joe Skipper Ap

description: Kui üleeile tõusis Tšehhi elav hokilegend Jaromir Jagr jäähokiliiga NHLi resultatiivsustabelis kõigiaegade teist kohta jagama, siis täna öösel möödus ta Mark Messier’st.

title: Video: elav legend Jagr jõudis võimsa tähiseni

maintext:
Jagr andis Florida Panthersi 1:3 kaotusmängus Boston Bruinsile Panthersi meeskonna väravale söödu. Tal on nüüd karjääri jooksul koos 1888 resultatiivsuspunkti. Kokku kulus 44-aastasel Jagril tähiseni jõudmiseks 1663 mängu. Messier’ kogus oma 1887 resultatiivsuspunkti 1756 mänguga. Tabeli tipus on legendaarne Wayne Gretzky, kes suutis NHLis 1487 kohtumisega koguda koguni 2857 resultatiivsuspunkti
«Unistasin millestki muust. Lootsin, et löön ilusa värava, annan ilusa söödu ning me võidame mängu. Nagu näha, siis päris nii ei läinud. Hea, et see asi nüüd selja taga on ning saame kogu meeskonnaga mängude võitmisele keskenduda. Täna me ei mänginud hästi,» ütles tšehh.


authors:
Siim Kaasik
Foto

description: UFC kuulsaimat ning hetke edukaimat vabavõitlejat Conor McGregorit Dublini tänavatel jäljendanud noormehed kohtusid juhuse tahtel McGregori endaga.

title: Video: McGregorit jäljendanud noormehed kohtusid superstaari endaga


authors:
Madis Kalvet
Foto
Jasen Vinlove Usa Today Sports Scanpix

description: Korvpalliliigas NBA on tänavusel hooajal suurepärases hoos olnud Russell Westbrook, kes läinud ööl sai kirja juba oma selle hooaja 15. kolmikduubli. Lisaks aitas ta Oklahoma City Thunderil 106:94 alistada Miami Heati.

title: Video: Russell Westbrook kogus taas kolmikduubli

maintext:
Westbrooki arvele jäi viimati 36 minutiga 29 punkti, 17 lauapalli ning 11 resultatiivset söötu. Enes Kanter lisas võitjate kontosse 19 ning Steven Adams 15 silma. Kaotajatele tõi Josh Richardson 22 punkti.
Oklahoma hoiab läänekonverentsis 20 võidu ja 12 kaotusega 5. kohta. Esikohal on Golden State Warriors 27 võidu ja 5 kaotusega. Paremuselt teine võiduprotsent on San Antonio Spursil, kellel on kirjas 25 võitu ja 6 kaotust.
Idakonverentsis on liidrikohal tiitlikaitsja Cleveland Cavaliers 23 võidu ja 7 kaotusega. Teine on Toronto Raptors 22 võidu ja 8 kaotusega.
Tulemused:
Boston – Memphis 113:103
Miami – Oklahoma City 94:106
Dallas – Houston 107:123
Los Angeles Lakers – Utah 100:102


authors:
Siim Kaasik
Foto
Phil Noble Reuters Scanpix

description: Itaalia suurklubi Milano Inter soovib Liverpoolilt osta sel hooajal mitmel korral keskkaitses mänginud Lucas Leivat.

title: Klavani konkurent võib siirduda Itaaliasse

maintext:
Inter üritas 29-aastast kaitsvat poolkaitsjat enda ridadesse tuua juba möödunud suvel, kuid ebaõnnestunult. Jürgen Kloppi juhendamisel ei ole brasiillane mänguaega eriti teeninud, kirjutab Soccernet.
Algkoosseisus on ta alustanud tänavusel hooajal kolmes Premier League'i kohtumises ning olude sunnil on ta mänginud keskkaitsjana. Mirrori andmetel on Inter teinud kogenud mängumehe soetamiseks 4,7 miljoni euro suuruse pakkumise.


authors:
Kadi Parts
Foto
Dmitri Kotjuh Järva Teataja

description: Paide Linnameeskond omandas Pärnu Jalgpalliklubilt 21-aastase ääreründaja Henri Hansoni mängijaõigused.

title: Paide Linnameeskond täiendas tiimi Pärnu mängumehega

maintext:
Aastatel 2015-2016 lõi Hanson Pärnu Linnameeskonna särgis 65 Premium liiga mängus 9 väravat. Viiel eelneval aastal oli Hansoni saldoks noorteliigades, madalamates liigades, karikavõistlustel ja Esiliiga tasandil 153 mängu ning koguni 167 tabamust, vahendas Paide Linnameeskonna koduleht.
«Paide Linnameeskonnaga liitumise üle on mul väga hea meel. Arvan, et keskkonnavahetus oli mulle väga vajalik ning nüüd saan ennast veelgi tõsisemalt proovile panna. Uus meeskond ning uus treener on väga sümpaatsed ning näha on tugevat konkurentsi igale positsioonile,» selgitas Hanson.
«Treeningud on olnud vägevad, alati on midagi uut ja põnevat ning nii treenerite kui ka mängijate suhtumine on väga professionaalne. Tööd ja trenni on vaja teha palju, aga selleks ma siin olengi, et läbi heade treeningute ja tingimuste areneda mängijana järgmisele tasemele,» lisas Paide värske täiendus.
Paide meeskonna peatreener Vjatšeslav Zahovaiko sõnas omalt poolt, et tal on värske täienduse üle hea meel. «Henri Hanson on hea triblinguga äärepoolik, kes on näidanud head minekut meie treeningutel. Olen veendunud, et Henri teeb meiega liitudes oma mängijakarjääris olulise sammu edasi,» sõnas Zahovaiko.


authors:
Siim Kaasik
Foto
Sander Ilvest

description: Dew Touril pargisõidus oma mullust tiitlivõitu korranud Kelly Sildaru lisas sotsiaalmeediasse videopostituse, kus näitab suurvõistluste telgitaguseid. Sealjuures räägib Sildaru esimest korda oma videoblogide ajaloos läbivalt inglise keeles.

title: Video: ela kaasa Kelly Sildaru esimesele ingliskeelsele vlogile


authors:
Kadi Parts
Foto
Martin Rickett Pa Wire Scanpix

description: Inglismaa jalgpalli kõrgliigas mängiv Crystal Palace'i meeskond teatas, et nende peatreenerina ei jätka Alan Pardew.

title: Inglismaa kõrgliiga meeskond vallandas peatreeneri

maintext:
Jalgpalliportaalide info kohaselt palus klubi Pardew'l ametist lahkuda. «Mul isiklikult on selle klubi suhtes väga positiivsed tunded ning olen kurb, et mu aeg siin on otsa saanud,» teatas Pardew oma ametlikus teates vallandamise kohta. «Tunnen, et mul on klubiga väga eriline side, ja loodan, et see ei katke. Soovin kõigile klubiga seotud inimestele edu tulevikuks ning loomulikult edu ka fännidele, kes on olnud suurepärased. Hetkel mul rohkem kommentaare pole,» lisas Pardew, kes sai Crystal Palace'i peatreeneriks 2015. aastal.
Liigatabelis on Crystal Palace 17 mänguvooru järel 17. kohal. Kogutud on 15 punkti, nende selja taga oleval Sunderlandil, kes on esimesena väljalangemistsoonis, on vaid üks punkt vähem.


authors:
Kadi Parts
Foto
Tairo Lutter Pm Scanpix Baltics

description: Eile sõideti Eesti laskesuusatamise meistrivõistlustel jälitussõidud, kus tulid võitjateks Johanna Talihärm ja Roland Lessing. Eesti laskesuusaliit avaldas võistluse järel oma Facebooki lehel meeleoluka video sõidust.

title: Video: vaata Eesti meistrivõistluste jälitussõidu põnevaid hetki


description: Järgmisel autoralli MM-hooajal sõidavad M-Spordi meeskonnas Ott Tänak ja Sebastien Ogier. Kui seni on 2017. aasta Ford Fiestast avaldatud pildid ilma reklaamlogodeta, siis jõulude puhul näidati fotosid peaaegu valmis disainist.

title: Fotod: M-Sport avaldas, milliste autodega hakkavad Tänak ja Ogier MM-tiitli eest võitlema


authors:
Postimees Sport
Foto

description: Ajakiri Jalka tunnustas taas vutiinimesi- ning organisatsioone, kes aasta jooksul oma tegemistega silma torganud. Omal ajal Sporditähest alguse saanud traditsioon jõudis tänavu märgilise tähiseni – kui laureaate valiti 22 korda, siis sümboolset koondist on paika pandud juba veerandsada aastat! Jalka peatoimetaja Indrek Schwede tõdeb, et laureaatide nimetamisel üritatakse olla mängulised.

title: Eesti suurim jalgpalliajakiri valis aasta treeneriks Jürgen Klopi

maintext:
«Tõsiasi on see, et kui on erinevate kandidaatide hulgast valida, siis oleme tavaliselt loomingulisema variandi valinud,» ütleb vutiajaloolane. «Meie eesmärk on märgata ja üllatada. Kui kõik laureaadid oleks ette teada, siis oleks ebahuvitav ning tekiks küsimus, et mis selle kõige mõte on?»
Kui laureaatide valimisel on ainsaks kriteeriumiks seotus Eesti jalgpalliga – aegade jooksul on erinevates kategooriates mainitud saanud näiteks Kaka, Samir Handanovic ning Bosnia ja Hertsegoviinas asuv Bilino Polje staadion –, siis sümboolsesse koosseisu võivad pääseda vaid Eesti kodakondsed.
«Sümboolse koondise juures pole seda momenti, et kahe variandi puhul valime huvitavama,» räägib Schwede. «Sinna lähevad tõesti parimatest parimad.»
Tavapäraselt valiti laureaate 15 erinevas kategoorias.
Aasta laureaadid 2016
Aasta forvard: Vjatšeslav Zahovaiko – oma viimasel mängijahooajal Premium liiga resultatiivseim (väravad + söödud).
Aasta poolkaitsja: Konstantin Vassiljev – hullumeelse hoo eest Poola meistriliigas.
Aasta kaitsja: Ragnar Klavan – selle eest, millest ei saa mööda vaadata: leping Liverpooliga.
Aasta väravavaht: Andreas Vaikla – Rootsi meistrivõistluste pronksi ja Eesti koondisse murdmise eest.
Aasta naismängija: Kaire Palmaru – esimese naisena 100 koondisemänguni ja välislepinguni jõudmise eest.
Aasta treener: Jürgen Klopp – Ragnar Klavani palkamise ja väärtustamise eest.
Aasta klubi: Tallinna FC Eston Villa – ETV EM-stuudiole välisekspertide rikkaliku andmise eest.
Aasta kohtunik: Uno Tutk – UEFA kohtunike vaatlejana hindas muu hulgas maailma parimat kohtunikku Mark Clattenburgi.
Aasta turniir: Premium liiga – ülipõneva lõpplahenduse eest.
Aasta staadion: Pärnu rannastaadion – suvepealinna taastatud kaunitar.
Aasta publik: FC Elva – Eesti suuruselt seitsmenda publikuarvu eest (esiliiga B-s!).
Aasta pealtvaataja: Maskotipoiss Siil – eriti aktiivse tegutsemise eest Pärnus Eesti-Malta mängul.
Aasta ajakirjanik: Hugo Tipner – poleemiliste arvamusartiklite eest Õhtulehes.
Aasta sponsor: LHV – jalgpallikaardi kaudu Eesti klubide peaaegu kolmekordistunud toetuse eest.
Aasta parim alla 21aastane vutimees: Mattias Käit – meeldejääva ja resultatiivse debüüdi eest MM-valikmängus.
Sümboolne koondis 2016
Väravavaht: Mihkel Aksalu
Kaitsjad (vasakult): Artur Pikk, Ragnar Klavan, Nikita Baranov, Taijo Teniste
Poolkaitsjad (vasakult): Siim Luts, Karol Mets, Konstantin Vassiljev, Sergei Zenjov
Ründajad (vasakult): Mattias Käit, Henri Anier


description: Kanali CBS tunnustatud telesaade «60 minutit» laseb jaanuari lõpus eetrisse saate, kus käsitletakse mehaanilise dopingu teemat jalgrattaspordis. Kahtlustuste keskmes on ka ameeriklaste langenud kangelane Lance Armstrong.

title: Suur paljastus tulekul: kas dopinguskandaalile kirjutatakse uus rabav peatükk?

maintext:
Portaal Cyclingnews kirjutab, et «60 minutit» käis Ungaris rääkimas Istvan Varjasega. Madjar on mees, kes on paljude arvates mehaanilise dopingu leiutaja, kuid viimasel ajal on ta korduvalt vihjanud soovile oma lugu ära rääkida. Cyclingnewsi andmetel jõuab paljastav saade eetrisse laupäeval, 28. jaanuaril.
Veebileht Front Page Cycling on samuti punktide ühendamisega tegelenud ning väidab, et ajakirjanik Bill Whitaker reisis tänavu juunis Ungarisse ning kohtus seal Varjasega, kes andis talle intervjuu ja näitas ühtlasi mehaanilise dopinguga seotud saladusi. Samuti olevat Whitaker vestelnud Armstrongi endiste tiimikaaslaste Tyler Hamiltoni ja Greg LeMondiga, kes on sageli mehaanilisest dopingust rääkinud ning kritiseerinud UCI võimetust seda tuvastada.
Kahtlused, et osa rattureid võib kasutada mehaanilist dopingut, kerkisid esmakordselt esile 2010. aastal, kui märgati, et tippvõistluste ajal toimuvad kummalised rattavahetused. UCI avastas seejärel, et Belgia noorrattur Femke van den Driessche kasutas cyclo-cross’i MMil mehaanilise dopinguga varustatud ratast. Belglannale määrati kuueaastane võistluskeeld. Tänaseks on UCI välja töötanud seadme, millega on võimalik tuvastada mehaanilise seadme poolt tekitatavat magnetvälja.
Varjas rääkis detsembri keskel Prantsusmaa ajalehele Le Monde, et USA ajakirjanikud uurivad asja. Prantslaste hinnangul võivad paljastused olla sama mõjuvõimsad kui kunagine Festina afäär, mis paljastas laiaulatuslik dopingutarvitamise ja mille tõttu oleks äärepealt pooleli jäetud 1998. aasta Tour de France.
Varjas väitis, et müüs oma mootori esimese prototüübi maha juba 1998. aastal ning osana tehingust lubas ta kümme aastat tehnoloogiast mitte rääkida ja seda mitte edasi arendada. Ta ei öelnud siiski, kes võis kümneaastase perioodi jooksul mootorist kasu lõigata. «Mulle ei makstud tehtud töö eest, kuid maksti selle eest, et hoidsin suu kinni. Et teada, kes mootorit kasutas, tuleb vaadata väntamissagedust. Väiksemad mootorid töötavad paremini, kui pedaali väntamissagedus on kõrge ja käik väike,» selgitas Varjas.
Le Monde rääkis artikli tarbeks ka Armstrongiga, kuid ameeriklane kinnitas taas, et pole iial mehaanilist dopingut kasutanud. Sama oli ta oktoobris väitnud ka Iiri raadiosaate Off The Ball ajakirjanikule Ger Gilroyle. «Ma ei ole oma rattale iial mootorit külge pannud ja ma pole ka Varjasega iial kohtunud,» sõnas Armstrong.
Varjase sõnul annavad uusimad mootorid ratturile 15 sekundiks lisavõimsust, mis võimaldab petturil konkurentide eest minema spurtida. Sama efekti pole ühelgi dopingainel. «Mootor on võimalik tänu Bluetoothile eemal aktiveerida, olgu siis puldi või kella abil. Seda saab kontrollida tiimi autost ja rattur ei pruugi isegi teada, et tema ratta sees on mootor,» rääkis Varjas. «Tundub lihtsalt, nagu oleks sul eriti hea päev. See mudel on mõeldud suurte kiiruste jaoks ehk peamiselt temposõiduks.»
Varjas on olnud alati skeptiline UCI suhtes, kelle arvates piisab seadmete leidmiseks tahvelarvutist. Tema soovitus peidetud magnetite leidmiseks on lihtne: «Kaaluge tagaratast. Kui seal on mootor, kaalub ratas tavapärasest 800 grammi rohkem. Kui selle kaal on kaks kilo, tuleb see kontrolliks lahti võtta.»
Ungarlase väitel külastas teda kolm aastat tagasi doktor Michele Ferrari, kes kannab Armstrongile ja teistele ratturitele dopingu andmise eest eluaegset töökeeldu. Ferrari soovis mehaanilise dopingu tööpõhimõtet ja mõju täpsemalt mõista – itaallane olevat olnud mures selle pärast, et mehaaniline doping võib asendada tema pakutavad meetodid. «Ferrari tahtis teada, kas ta on oma oskused kaotanud. Ta ei saanud aru, kas tema teeb midagi valesti või on küsimus mootorites. Lubasin tal ühte ratas katsetada ja tema jaoks sai pilt selgeks,» kirjeldas Vargas toimunut mitmetähenduslikult.


authors:
Kadi Parts
Foto
Tairo Lutter

description: Prantsusmaa võrkpalli meistriliigas mängivatest eestlastest läksid üleeileõhtuses 10. vooru mängus vastamisi Timo Tammemaa (Toulouse´i Spacer Volley) ja Ardo Kreek (Pariisi Volley). Võitjana väljus kahegeimilise kaotusseisu tasa teinud pealinnavõistkond.

title: Eestlaste põnevusduelli võitis Kreegi koduklubi


authors:
Siim Kaasik
Foto
Julie Jacobson Ap

description: Neljapäeval põlve põrutanud New York Knicksi lätlasest korvpallur Kristaps Porzingis on järgmiseks mänguks Boston Celticsi vastu valmis taas platsile tulema. Sealjuures avaldas mees soovi teha kaasa kogu 82-mänguline põhihooaeg.

title: Porzingis tahab mängida kõik põhihooaja mängud: ma ei ole kõhn eurooplane, kes ei suudaks seda

maintext:
«Ma tunnen end väga hästi. Alguses oli põlv päris valus, aga üritasin pidevalt liikumises olla ning asi muutus paremaks ja paremaks,» kommenteeris lätlane, kes on sel hooajal visanud keskmiselt 19,9 punkti, võtnud 7,6 lauapalli ning andnud 1,8 korvisöötu mängu kohta. Seni pole ta veel ühtegi 29 Knicksi mängust vahele jätnud.
«Tahan kaasa teha terve põhihooaja. Tahan end tõestada ning näidata, et minu keha suudab seda. Pööran väga palju tähelepanu taastumisele ning teen omalt poolt kõik, et olla igaks mänguks valmis. Loodan, et mul on NBAs pikk karjäär,» jätkas ta.
Porzingist häirib, et ameeriklased peavad teda kõhnaks eurooplaseks, sellepärast tahabki ta tõestada, et suudab kaasa teha kogu pika ja väsitava põhihooaja. «Muidugi on see mu kehale kurnav, aga ma tahan seda teha. Ma tean, et ma suudan seda.»


authors:
Siim Kaasik
Foto
Grigoriy Sisoev Sputnik

description: Venemaa president Vladimir Putin andis iga-aastasel aastalõpu pressikonverentsil vastuseid ka Venemaad tabanud suurte dopingusüüdistuste kohta, rõhutades, et jutud riiklikust dopinguprogrammist on illusioon.

title: Putin dopingusüüdistustest: niite tõmbasid salapärased jõud välisriikidest


authors:
Madis Kalvet
Foto
Eduardo Munoz Reuters Scanpix

description: Läbi aegade kõige edukam olümpiasportlane Michael Phelps pani Rio mängude järel oma sportlaskarjäärile punkti. Ajalugu mäletab teda tulevikus mehena, kes võitis olümpiamängudelt kokku 23 kuldmedalit, kokku jäi tema arvele 28 olümpiamedalit.

title: Uhke kogu: Michael Phelps tõi oma kullavarud avalikkuse ette

maintext:
Aasta lõpus andis Phelps intervjuu ka väljaandele Sports Illustrated ning loo fotosessiooni tarbeks otsis mees välja kõik oma 23 kuldmedalit ning demonstreeris neid. Loomulikult on ujuja ka ajakirja seekordsel esikaanel, kokku on ta selle au osaliseks saanud nüüd 12 korda.
Vaata rohkem fotosid Sports Illustratedi lehelt.
After cementing his legacy as the greatest Olympian ever, @MichaelPhelps tells @SITimLayden why he’s retiring now https://t.co/14CNgKXbrb pic.twitter.com/rDYe1bi8Wv


authors:
Postimees Sport
Foto
Xposurephotos.Com Scanpix

description: Inglismaa jalgpallilegend Paul Gascoigne on karjääri lõppemise järel püsinud meedia huviorbiidis peamiselt tänu oma kirevale eraelule. Põhiliselt on mees jõudnud ajakirjandusse alkoholi- ja narkoprobleemide tõttu. Viimati sattus mees järjekordse pummeldamise tagajärjel haiglasse.

title: Purjus jalgpallilegend löödi hotellis treppidest alla


authors:
Kadi Parts
Foto
Anna Gowthorpe Scanpix

description: Homme Sunderlandi jalgpallimeeskonnaga oma kunagisele tööandjale Manchester Unitedile vastu minev David Moyes tõdes, et Inglismaa vutiajaloo edukaim klubi on kaotanud oma traditsioonid ja väärtused.

title: Moyes: ManUnitedi traditsioonid on läinud

maintext:
Hooajal 2013-2014 Unitedis peatreeneriks olnud Moyesi sõnul on kadunud Unitedi traditsioon, kus klubi valis endale Briti peatreenereid ning ei tundnud vajadust end turul kehtestada, kirjutas Soccernet.ee.
«Unitedis on olnud teatud muudatused, kuid see on tee, mille nad on valinud,» nentis Moyes. «Nad olid jalgpalliklubi, kes nautis traditsioone. Nad ei proovinud võistelda teiste klubidega. Võibolla on see pidanud muutuma praeguse olukorra tõttu. Sir Alex läks ja ostis targalt, õigesti ning nii nagu ta arvas vaja olevat üleminekuturul.»


authors:
Madis Kalvet
Foto
Bob Levey Ap Scanpix

description: Korvpalliliigas NBA nägi Houston Rocketsi ja Phoenix Sunsi vahelises kohtumises vabaviskejoonel liigutust, mis omal ajal oli korvpallis üsnagi tavapärane. Nimelt kasutas Rocketsi mängumees Chinanu Onuaku palli korvi saamiseks nö «saianaise» tehnikat.

title: Video: "saianaine" leidis üle aastakümnete taas tee NBA väljakutele

maintext:
Esimest hooaega NBAs palliv Onuaku on suurema osa hooajast veetnud Rio Grande Valley Vipersi ridades D-liigas. Oma võimaluse on ta saanud nüüd ka NBAs ja jäänud seal oma vabavisetega kõigile silma.
Onuaku hakkas vabavisetel «saianaist» kasutama kooliaastatel, kuna tema vabavisete tabavuse protsent oli langenud koguni 46,7 protsendi peale. Viskestiili muutmise järel on tabavusprotsent läinud ka koheselt paremaks. NBAs tabas ta viimati kahest viskest kaks.
Vabavisetel «saianaise» kasutamine on kõige tugevama korvpalliliiga jaoks jäänud võõraks pärast Rick Barry taandumist NBAst. Barry lõpetas oma karjääri 1980. aastal. Tollal oli tema vabavisete tabavuse protsendiks 90 ja see asetas ta siis liiga ajaloos esikohale.
Antud viskestiil on aga NBAst kadunud, kuna mängijad on kartnud sattuda naerualusteks ja seetõttu lepitakse teinekord isegi kehvema visketabavusega.
Chinanu Onuaku and his underhand free throws make their NBA debut pic.twitter.com/UlOw129ns0


authors: Tartu Ülikooli Korvpallimeeskond Facebook

description: Tartu Ülikooli korvpallimeeskonna peatreener Gert Kullamäe pääses eile korvpalli Euroliigas platsile, kui sai võimaluse osaleda mängu vaheajal korraldatud heategevuslikul vabaviskevõistlusel.

title: Piltuudis: Gert Kullamäe osales Euroliiga viskevõistlusel


authors:
Kadi Parts
Foto
Emmanuel Dunand Scanpix

description: Tel Avivi Maccabi korvpallimeeskond teatas täna, et nende tiimi uueks peatreeneriks saab lätlane Ainars Bagatskis.

title: Lätlasest sai Euroliiga meeskonna peatreener


authors:
Kaarel Täll
Foto
Andrew Matthews Empics Sport Scanpix

description: Inglismaa jalgpalli kõrgliiga 18. voor möödus üllatusteta ja võidu said kirja tabeli seitse esimest meeskonda. Vooru viimases mängus võitis Tottenham 4:1 Southamptonit.

title: Tottenham pani liidrite ideaalsele voorule ilusa punkti


authors:
Kadi Parts
Foto
Peter Steffen Scanpix

description: Mönchengladbachi Borussia jalgpalliklubi nimetas uueks peatreeneriks 52-aastase Dieter Heckingi.

title: Eile peatreeneri vallandanud Saksamaa klubi palkas kiirelt uue juhendaja

maintext:
Eile teatas Mönchengladbach, et seni käimasoleval hooajal meeskonda juhendanud Andre Schubertiga enam koostööd ei jätkata. Heckingiga sõlmiti kahe ja poole aasta pikkune leping. Tema peamiseks ülesandeks on Mönchengladbach Bundesliga tabeli alumisest poolest väljatoomine, kirjutas Soccernet.ee.
«Me tahame teha uut algust ning Dieter Hecking on selleks õige mees,» ütles klubi spordidirektor Max Eberl. «Ta on suure kogemuspagasiga treener, kes on olnud väga edukas mitmete klubidega erineval tasemel.»


authors:
Kadi Parts
Foto
Alar Truu

description: Eesti võrkpalluri Andres Toobali koduklubi Antwerpeni Callant Topvolley kaotas küll CEV Cup sarja 1/32-finaali korduskohtumise horvaatide Kaštela Mladost Ribolale 1:3 (19:25, 19:25, 25:19, 19:25), ent 15:7 edu kuldses geimis viis Belgia meeskonna järgmisse ringi.

title: Edukas kuldne geim viis Toobali koduklubi eurosarjas edasi


authors:
Kadi Parts
Foto
Kathy Willens Scanpix

description: USA korvpalliliiga NBA möödunud öö mängude parima soorituse tegi Brooklyn Netsi 33-aastane mängumees Randy Foye, kelle kaugvise andis Netsile 120:118 võidu Charlotte Hornetsi üle.

title: NBA TOP: esikohal troonib Netsi 33-aastase mängumehe otsustav võiduvise


authors:
Siim Kaasik
Foto

description: Volkswagen küll loobus järgmisest hooajast autoralli MM-sarjas võistlemast, kuid 2017. aasta WRC masina tegid nad sellegi poolest valmis. Auto looja sõnul oli 2017. aasta Polo R WRC võrreldes konkurentidega konservatiivsem.

title: Volkswageni uus masin on konkurentidega võrreldes vanamoelisem

maintext:
«Tundub, et meie auto on palju konservatiivsem, eelkõige aerodünaamika poolest. Samas usun, et meie lahendus on vastupidavam kui teistel. Vaadake näiteks Austraalia rallit: sõitjad lõikasid kurve nagu idioodid, järgmisel aastal laguneb auto selliselt sõites tükkideks,» ütles Volkswageni tehniline direktor Francois-Xavier Demaison.
Demaisoni üllatas teda konkurentidest enim Toyota lahendus. «Aerodünaamika poolest erineb Toyota teistest oluliselt. Tundub, et nad homologeerivad hoopis teistsuguse lahenduse, mida nad testisid. Muidugi võisid nad uue lahendusega salajasi teste teha,» kahtlustas Demaison.
Kuigi Volkswagen andis paar nädalat tagasi teada, et õige summa korral on nad valmis 2017. aasta masina eratiimidele välja rentima, ei suutnud ükski meeskond vajalikku summat kokku ajada. «Valus, see on väga valus,» vastas Demaison küsimusele, kui raske on ehitada autod, mis mitte kunagi ei võistle.
«Elu on selline, mis teha. Selline asi ei juhtunud esimest korda. Kui üldse midagi head sellest otsida, siis lõpetasime tehasemeeskonnana tipus,» tunnistas ta.


authors:
Mariel Gregor
Foto
Marko Saarm

description: VÕRKPALL. Naiste karikafinaalis kohtusid juba kolmandat aastat järjest Kohila VK/E-Service ja tiitlikaitsja TTÜ/Tradehouse. Samad naiskonnad on finaalis mänginud viimasel kolmel aastal, kahel viimasel on peale jäänud TTÜ. Seekordne mäng kulges kahes esimeses geimis väga ühepoolselt, ainsa Eesti naiskonnana eurosarjas mängiv Kohila võitis need vastavalt 25:17 ja 25:15.

title: Laak säras, Kohila sai ehmatusest üle ja pälvis karika

maintext:
Siis pöördusid aga asjad teistpidi ja TTÜ suutis tänu Reelika Raapi serviseeriale tulla välja 12:18 kaotusseisust ja geimi võita 25:21. Neljas geim kulges samuti tasavägiselt ja lõpus ründas korduvalt edukalt Raap. Viimastel punktidel olid aga kindlamad Kohila naised, kes tulid välja 21:24 kaotusseisut ning võitsid geimi 26:24 ja kogu mängu 3:1
Kohila äkilist ärakukkumist ei osanud selgitada ja peatreener Peeter Vahtra. «Kui teaks, mis seal juhtus, siis poleks lasknud sellel juhtuda,» sõnas Vahtra. «Mingil hetkel ei suutnud me oma võimsust ära kasutada rünnakul. Õnneks lõpus peeti taktikast kinni ja saime selle võidu kätte.»
Kahe naiskonna peale torkas silma Kohila diagonaalründaja Kertu Laak, kelle tase lubaks mängida kõrgemal tasemel, kui Eesti liiga. Eile tõi ta 27 punkti. Vahtra tõdes, et Laak peaks tuleval aastal piiri taha siirduma. «Aga ta peab minema õigesse kohta, kus ta poleks staar ega pingil ja saaks mängida. Kurb ikka, kui hea mängija lahkub, aga kui ta tahab mängijaks saada, peab ta minema,» sõnas Vahtra.
TTÜ peatreener Marko Mett tunnistas, et ülemäära pettunud ta pole, sest Kohila tase on lihtsalt parem. «Ikka tahad võita, aga Kohila treenib profesionaalselt, meie töö kõrvalt. Kellelegi mul etteheiteid pole, hea, et 0:3 ei saanud ja sellest mängust ikka mängu tegime,» sõnas Mett.
«Ju see Kohilal mingi psühholoogiline probleem on, et nad niimoodi lagunesid kolmandas geimis. Aga Kohila oli seda karika väärt täna,» lisas Mett.


authors:
Marian Võsumets
Foto

description: Täna kell 19.00 on Postimehe otse-eetris erisaade Spordiaasta Tähtede pidulikult galalt. Eesti parimad sportlased võtavad oma aasta saavutused kokku Postimehe stuudios Nordea kontserdimajas. Saadet juhivad Peep Pahv ja Marian Võsumets.

title: POSTIMEHE ERISAADE Otsestuudios Eesti säravaimad sportlased


authors:
Kaarel Täll
Foto

description: Eesti meeste jalgpallikoondis lõpetab aasta maailma edetabeli 116. riigina. Võrreldes eelmise tabeliga parandati oma positsiooni kuue koha võrra.

title: Jalgpallikoondis lõpetab aasta maailma 116. riigina


description: 97-aastasena lahkus siit ilmast Ferdinand Kübler, kes oli senimaani vanim elus olev Tour de France’i üldvõitja. Teenekas šveitslane oli viimastel aastatel kimpus kehva tervisega. Ta sai jõulud vastu võtta kodus koos lähedastega, kuid pidi seejärel külmetushaiguse tõttu Zürichi haiglasse minema. Taevastele rattaradadele läks Kübler neljapäeval, vahendab rattauudised.ee.

title: Šveitsi sajandi parimaks sportlaseks valitud rattur suri 97-aastaselt


authors:
Kadi Parts
Foto
Michele Sibiloni Scanpix

description: Vähemalt 30 kohaliku jalgpallimeeskonna liiget uppus pühapäeval paadiõnnetuse tagajärjel Lääne-Ugandas Alberta järve.

title: Ugandas uppus paadiõnnetuses ligikaudu 30 jalgpallurit